cyanic-selkie/wikianc huggingface dataset:
എം. ചിന്നസ്വാമി സ്റ്റേഡിയം
ബാംഗ്ലൂരിൽ സ്ഥിതി ചെയ്യുന്ന '''എം. ചിന്നസ്വാമി സ്റ്റേഡിയം' (ಚಿನ್ನಸ್ವಾಮಿ ಕ್ರೀಡಾಂಗಣ, Chinnasvāmi Krīḍāngaṇa'') ഇന്ത്യയിലെ പ്രധാനപ്പെട്ട ക്രിക്കറ്റ് സ്റ്റേഡിയങ്ങളിലൊന്നാണ്‌. കബ്ബൺ പാർക്കിനും, എം.ജി. റോഡിനും സമീപത്തായി സ്ഥിതി ചെയ്യുന്ന മുപ്പതു വർഷത്തിലധികം പഴക്കമുള്ള ഈ സ്റ്റേഡിയം ബാംഗ്ലൂറ് നഗരത്തിന്റെ ഹൃദയഭാഗത്തായാണ്‌ സ്ഥിതി ചെയ്യുന്നത്. കർണാടക സ്റ്റേറ്റ് ക്രിക്കറ്റ് അസോസിയേഷൻ (കെ.സി.എസ്.എ.) സ്റ്റേഡിയം എന്നായിരുന്നു ആദ്യ പേരെങ്കിലും പിന്നീട് കെ.സി.എസ്.എയുടെയും ബി.സി.സി.ഐ.യുടെയും പ്രസിഡണ്ടായിരുന്ന എം.ചിന്നസ്വാമിയുടെ സ്മരണാർത്ഥം പേരു എം.ചിന്നസ്വാമി സ്റ്റേഡിയം എന്നാക്കി മാറ്റുകയായിരുന്നു. 55,000 കാണികളെ ഉൾക്കൊള്ളാവുന്ന ഈ സ്റ്റേഡിയത്തിൽ നിരവധി അന്താരാഷ്ട്ര ടെസ്റ്റ്, ഏകദിന ക്രിക്കറ്റ് മത്സരങ്ങളും, ദേശീയ ക്രിക്കറ്റ് മത്സരങ്ങളും നടന്നിട്ടുണ്ട്. കർണാടക ക്രിക്കറ്റ് ടീമിന്റെയും, റോയൽ ചാലഞ്ചേഴ്‌സ്, ബാംഗ്ലൂരിന്റെയും ഹോം ഗ്രൗണ്ട് കൂടിയാണ്‌ ഈ സ്റ്റേഡിയം.
വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
വൈപ്പറിഡേ
കരയിലും മരങ്ങളിലും മരുഭൂമിയിലും കണ്ടുവരുന്ന അണലി പാമ്പിന്റെ കുടുംബമാണ് വൈപ്പറിഡേ. ആസ്ത്രേലിയയിലും മഡഗാസ്കറിലും ഒഴികെ ലോകത്തിന്റെ മിക്ക ഭാഗങ്ങളിലും ഇവയുടെ വർഗ്ഗക്കാർ ഉണ്ട്. വിഷമുള്ള ജാതിയാണ് ഇവ. ഇവയ്ക്ക് മൂർഖനേക്കാളും വീര്യം കൂടിയ വിഷം ഉണ്ടെങ്കിലും ഇവ മൂർഖന്റെയത്രെ അപകടകാരി അല്ല. അണലിവിഷത്തിന്റെ കണികകൾ മൂർഖന്റെ വിഷത്തേക്കാൾ വലിപ്പം കൂടിയതിനാൽ വിഷം ശരീരത്തിൽ സാവധാനത്തിൽ മാത്രമേ വ്യാപിക്കുകയുള്ളൂ എന്നതാണ് ഇതിന് കാരണം. ഇവയുടേ വിഷപല്ല് കടിക്കാൻ ശ്രമിക്കുമ്പോൾ മാത്രമേ പുറത്തേയ്ക്ക് വരുകയുള്ളൂ. അത് കൊണ്ട് ഇവ കടിക്കുമ്പോൾ അത്ര വിഷം കടിച്ചേൽപ്പിക്കാറില്ല. അണലി വളരെ വർണാഭമായ ഒരു പാമ്പാണ്. മഴക്കാടുകളിൽ കണ്ടു വരുന്ന അണലികൾ ‍ഈർപ്പമുള്ള സ്ഥലങ്ങളിലും മലകളിലെ മാളങ്ങളിലുമാണ് താമസിക്കുന്നത്. അവയുടെ ശരീരത്തിലള്ള തിളക്കമാർന്ന വർണങ്ങൾ അവയെ അതിജീവനത്തിനു സഹായിക്കുന്നു. മറ്റു പാമ്പുകളെ അപേക്ഷിച്ചു അണലി ചെറിയ പാമ്പാണ്. 50 മുത്ൽ 65 സെ.മി. വരെയേ നീളം ഉണ്ടാകൂ. പക്ഷേ അണലിക്ക് മറ്റ് പാമ്പുകളേ അപേക്ഷിച്ച് വളരെ ആരോഗ്യമുള്ള ശരീരമാണുള്ളത്. ചില അണലികൾക്ക് ചുവന്നതും ചിലവയ്ക്കു തവിട്ട് കലർന്ന നിറത്തോടു കൂടിയ കണ്ണുകളാണുള്ളത്. അണലികൾ മഞ്ഞ നിറത്തിലും പച്ച നിറത്തിലും കാണപ്പെടുന്നു. അത് അവയെ camouflage-നു സഹായിക്കുന്നു.
അണലികൾ മണ്ണിലും മരത്തിലും കാണാപ്പെടുന്നു. കൂടുതലും ഈർപ്പമുള്ള അന്തരീക്ഷത്തോടാണ് അവ ഇണങ്ങുന്നത്. മരത്തിൽ കാണപ്പെടുന്ന അണലി വാൽ മരത്തിൽ ചുറ്റി തല കീഴായിക്കിടന്നോ, ഇലകൾക്കിടയിൽ മറഞ്ഞിരുന്നോ ആണു ഇര പിടിക്കുന്നത്. അണലികൾ പൊതുവേ ഉഭയജീവികളെയാണ് ഇരയാക്കുന്നത്. ആഹാരം കൂടാതെ ഒരു വർഷത്തോളം ജീവിക്കാനുള്ള കഴിവ് അവയ്ക്കുണ്ടു്.
അണലിയുടെ കടിയേറ്റാലുടൻ വൈദ്യസഹായം ലഭിച്ചില്ലെങ്കിൽ ധാരാളം രക്തം നഷ്ടപ്പെടാനിടയുണ്ടു.
അണലിയുടെ ശത്രുക്കൾ പക്ഷികളും മനുഷ്യരുമാണ്. ചെറുപ്പകാലത്ത് പക്ഷികളും തുകലിന് വേണ്ടി മനുഷ്യരും അവയെ ധാരാളമായി വേട്ടയാടാറുണ്ട്.
സാധാരണയായി ഓഗസ്റ്റ് മാസത്തിൽ ഏകദേശം 20 കുട്ടികൾക്കാണ് ഇവ ജൻമം നൽകാറുള്ളത്. ഇവ ചെറുപ്പകാലം മുതലേ വളരെയേറെ സ്വയംപര്യാപ്തരായിരിക്കും. ഇവയുടെ മുട്ട ഉദരത്തിൽ ആണ് അടവെക്കുക. കുഞ്ഞുകൾ ഉദരത്തിൽ നിന്നാണ് മുട്ടവിരിഞ്ഞ് പുറത്തേക്ക് വരുക. ഈ ഒരു പ്രത്യേകത കാരണം ഇവയെ പ്രസവിക്കുന്ന പാമ്പ് എന്നു പറയാറുണ്ട്.
അണലിയുടെ വിഷം രക്തചംക്രമണവ്യവസ്ഥയെയാണു ബാധിക്കുന്നത്.
ഇതും കാണുക
കോമൺ യൂറോപ്യൻ ആഡെർ
ചിത്രശാല
വർഗ്ഗം:അണലികൾ വർഗ്ഗം:ജന്തുകുടുംബങ്ങൾ
എഥേൽ ബാരിമോർ
ഒരു അമേരിക്കൻ നടിയും ബാരിമോർ കുടുംബത്തിലെ അംഗവുമായിരുന്നു എഥേൽ ബാരിമോർ (ജനനം എഥേൽ മേ ബ്ലൈത്ത്; ഓഗസ്റ്റ് 15, 1879 - ജൂൺ 18, 1959). ആറ് പതിറ്റാണ്ട് നീണ്ട ഒരു സ്റ്റേജ്, സ്ക്രീൻ, റേഡിയോ നടിയായിരുന്നു ബാരിമോർ, "അമേരിക്കൻ തിയേറ്ററിലെ പ്രഥമ വനിത" ആയി കണക്കാക്കപ്പെട്ടു.
ആദ്യകാലജീവിതം
മൗറീസ് ബാരിമോർ (യഥാർത്ഥ പേര് ഹെർബർട്ട് ബ്ലൈത്ത്), ജോർജിയാന ഡ്രൂ എന്നിവരുടെ രണ്ടാമത്തെ കുട്ടിയായി ഫിലാഡൽഫിയയിൽ എഥേൽ മേ ബ്ലൈത്ത് ജനിച്ചു. അവരുടെ ജനനത്തിന് നാലുമാസം മുമ്പ് ഒരു യാത്രാ റോഡ് കമ്പനിയുടെ തലവനായിരിക്കുമ്പോൾ ടെക്സാസിലെ ഒരു പഴയ ഓൾഡ് വെസ്റ്റ് ഏറ്റുമുട്ടലിൽ അവളുടെ പിതാവ് കൊല്ലപ്പെട്ടു. അവരുടെ പിതാവിന്റെ പ്രിയപ്പെട്ട കഥാപാത്രമായ വില്യം മാക്പീസ് താക്കറെയുടെ ദി ന്യൂകോംസിലെ എഥേൽ എന്ന പേരിലാണ് അവർക്ക് പേര് ലഭിച്ചത്. അഭിനേതാക്കളായ ജോണിന്റെയും ലയണൽ ബാരിമോറിന്റെയും സഹോദരിയായിരുന്ന അവർ നടൻ ജോൺ ഡ്രൂ ബാരിമോറിന്റെ അമ്മായി, നടി ഡ്രൂ ബാരിമോറിന്റെ വലിയ അമ്മായി കൂടിയായിരുന്നു. നടിയും നാടക മാനേജറുമായ ലൂയിസ ലെയ്ൻ ഡ്രൂവിന്റെ (ശ്രീമതി. ജോൺ ഡ്രൂ) ചെറുമകൾ, ബ്രോഡ്‌വേ മാറ്റിനി ഐഡോൾ ജോൺ ഡ്രൂ ജൂനിയർ, ആദ്യകാല വിറ്റാഗ്രാഫ് സ്റ്റുഡിയോ സ്റ്റേജ്, സ്‌ക്രീൻ താരം സിഡ്നി ഡ്രൂ എന്നിവരുടെ മരുമകൾ എന്നിവയായിരുന്നു.
ബാല്യകാലം ഫിലാഡൽഫിയയിൽ ചെലവഴിച്ച അവർ അവിടെ റോമൻ കത്തോലിക്കാ സ്കൂളിൽ ചേർന്നു. 1884-ൽ കുടുംബം ഇംഗ്ലണ്ടിലേക്ക് കപ്പൽ കയറി രണ്ടുവർഷം താമസിച്ചു. മൗറീസിന് ഒരു അമ്മായിയിൽ നിന്ന് ധാരാളം പണം പാരമ്പര്യമായി ലഭിക്കുകയും ലണ്ടനിലെ ഹേമാർക്കറ്റ് തിയേറ്ററിൽ നാടകവും ചില നാടകങ്ങളിൽ ഒരു താരവും പ്രദർശിപ്പിക്കാൻ തീരുമാനിക്കുകയും ചെയ്തു. ഓസ്കാർ വൈൽഡിനെ ആദ്യമായി കണ്ടുമുട്ടിയപ്പോൾ കേക്കുകൾ കൈമാറിയപ്പോൾ ഭയന്നതായി എഥേൽ അനുസ്മരിച്ചു. പിന്നീട് വൈൽഡിനെ ഭയപ്പെടുന്നതിന് അവളുടെ മാതാപിതാക്കൾ ശാസിച്ചു. 1886-ൽ യുഎസിലേക്ക് മടങ്ങിയ അവളുടെ പിതാവ് അവളെ ആദ്യത്തെ ബേസ്ബോൾ ഗെയിമിലേക്ക് കൊണ്ടുപോയി. ബേസ്ബോളിനോടുള്ള ആജീവനാന്ത സ്നേഹം സ്ഥാപിച്ച അവൾ ഒരു കച്ചേരി പിയാനിസ്റ്റ് ആകാൻ ആഗ്രഹിച്ചു. അമേരിക്കയിലെതിനേക്കാൾ ലണ്ടനിലെ ഒരു ന്യൂക്ലിയർ കുടുംബമാണ് ബാരിമോർസ് എന്ന വസ്തുത കാരണം ഇംഗ്ലണ്ടിലെ വർഷങ്ങൾ അവളുടെ ബാല്യകാലത്തെ ഏറ്റവും സന്തോഷകരമായിരുന്നു.
കരിയർ
1893-ലെ വേനൽക്കാലത്ത് ക്ഷയരോഗം ബാധിച്ച് കാലിഫോർണിയയിലെ സാന്താ ബാർബറയിലേക്ക് ഒരു വിശ്രമകാല ചികിത്സയ്ക്കെത്തിയ അമ്മ ജോർജിയുടെ കൂട്ടത്തിലായിരുന്നു ബാരിമോർ. അവിടെ കുടുംബസുഹൃത്ത് ഹെലീന മോഡ്ജെസ്ക വിശ്രമകാലജീവിതം നയിക്കുന്നുണ്ടായിരുന്നു. ജോർജി സുഖം പ്രാപിച്ചില്ല. 37 ആം ജന്മദിനത്തിന് ഒരാഴ്ച മുമ്പ് 1893 ജൂലൈയിൽ മരിച്ചു. ജോർജിയ മരിച്ചതോടെ എഥേലിന്റെയും ലയണലിന്റെയും ബാല്യം അവസാനിച്ചു. ഹൈസ്കൂൾ വിദ്യാഭ്യാസം പൂർത്തിയാക്കാതെ കൗമാരപ്രായത്തിൽ ജോലിക്ക് പോകാൻ അവർ നിർബന്ധിതരായി. കുറച്ച് വയസ്സിന് താഴെയുള്ള ജോൺ അവരുടെ മുത്തശ്ശിയോടും മറ്റ് ബന്ധുക്കളോടും ഒപ്പം താമസിച്ചു. 1895-ൽ ബ്രോഡ്‌വേയിൽ ബാരിമോറിന്റെ ആദ്യ വേഷം, ദി ഇംപ്രൂഡന്റ് യംഗ് കപ്പിൾ എന്ന നാടകത്തിൽ, അമ്മാവൻ ജോൺ ഡ്രൂ, ജൂനിയർ, മൗഡ് ആഡംസ് എന്നിവർ അഭിനയിച്ചു. 1896-ൽ റോസ്മേരിയിൽ ഡ്രൂ, ആഡംസ് എന്നിവരോടൊപ്പം അവർ വീണ്ടും പ്രത്യക്ഷപ്പെട്ടു.
1897-ൽ ഗില്ലറ്റിന്റെ സീക്രട്ട് സർവീസിൽ മിസ് കിട്രിഡ്ജ് ആയി അഭിനയിക്കാൻ എഥേൽ വില്യം ഗില്ലറ്റിനൊപ്പം ലണ്ടനിലേക്ക് പോയി. ഹെൻ‌റി ഇർ‌വിംഗും എല്ലെൻ ടെറിയും ദ ബെൽ‌സിലെ ആനെറ്റിന്റെ വേഷം വാഗ്ദാനം ചെയ്തപ്പോൾ ഗില്ലറ്റിന്റെ ട്രൂപ്പുമായി അവർ സ്റ്റേറ്റ്സിലേക്ക് മടങ്ങാൻ പോവുകയായിരുന്നു. ഒരു സമ്പൂർണ്ണ ലണ്ടൻ പര്യടനം നടന്നു. അത് അവസാനിക്കുന്നതിനുമുമ്പ്, എഥേൽ 1898 ലെ പുതുവത്സര ദിനത്തിൽ, പീറ്റർ ദി ഗ്രേറ്റിലെ യൂഫ്രോസിൻ, ലൈസിയത്തിൽ അവതരിപ്പിച്ചു. ഈ നാടകം എഴുതിയത് ഇർവിങ്ങിന്റെ മകൻ ലോറൻസ് ആയിരുന്നു.
പുറത്തേക്കുള്ള കണ്ണികൾ
വർഗ്ഗം:1879-ൽ ജനിച്ചവർ വർഗ്ഗം:1959-ൽ മരിച്ചവർ വർഗ്ഗം:അമേരിക്കൻ നാടകനടിമാർ വർഗ്ഗം:അമേരിക്കൻ ചലച്ചിത്ര നടിമാർ
തിരുമുൽപ്പാട്‌
കേരളത്തിലെ ഒരു ജാതി വിഭാഗം. ഇവരിൽ ക്ഷത്രിയരും സാമന്തരും ചില ക്ഷേത്ര സ്ഥാനികളും ഉൾപ്പെടുന്നു. മരുമക്കത്തായികളായിരുന്നു.
പേരിനു പിന്നിൽ
കേരളത്തിലെ പല സംബോധനാ പദങ്ങളും പിന്നീട് ജാതിപ്പേരായി മാറിവന്നതുപോലെ `ഒരു പദമാണ് തിരുമുൽപ്പാട്. ഇത് മലനാട്ടിലെ പല വിഭാഗങ്ങളിലും മധ്യകാല ലിഖിതങ്ങളിൽ നാമ സംബോധനാ പദമായി കണ്ടുവരുന്നു. വടക്കൻപ്രദേശങ്ങളിൽ തിരുമുല്പാട് എന്നും തെക്കോട്ട് തമ്പാൻ എന്നും ഇവരെ വിളിക്കുന്നു. ഇവരുടെ വസതിക്ക് മഠം എന്നാണ് പറയുക. സ്ത്രീകളെ നമ്പ്യഷ്ടാതിരി എന്നാണ് വിളിക്കുന്നത്.
ലാറ്റികൗട
വെള്ളിക്കെട്ടന്റെ കുടുംബത്തിൽ പ്പെട്ട ഒരിനം കടൽ പാമ്പാണു് ലാറ്റികൌട (Laticauda). കടൽതീരത്തും കടലിലുമായി ജീവിക്കാൻ സാധിക്കുന്ന ഇനമാൺ ഇവ.
വർഗ്ഗം:ഉരഗങ്ങൾ
ക്ലോണോർക്കിസ് പരാദബാധ
ലക്ഷണങ്ങൾ
പനി,വിറയൽ,വയറിളക്കം,കരൾവീക്കം,ശരീരഭാരം നഷ്ടപ്പെടൽ എന്നിവയാണ് പ്രധാനം.
ക്രിപ്റ്റോസ്പൊറീഡിയ രോഗം
മുൻ കാലങ്ങളിൽ മനുഷ്യനെ ബാധിക്കില്ല എന്നു കരുതിയിരുന്ന രോഗമാണിത്.ക്രിപ്റ്റോസ്പൊറീഡിയം പാർവം എന്ന വിരയാണ് രോഗകാരി.മൃഗങ്ങളുടെ കുടലിൽ ഈ പരാദം കാണപ്പെടുന്നു.രോഗപ്രതിരോധ ശക്തികുറഞ്ഞവരിൽ ഈ രോഗം പെട്ടെന്ന് ശക്തിയാർജ്ജിക്കുന്നു.പനിയും വയറിളക്കവുമാണ് പ്രധാന ലക്ഷണങ്ങൾ.രോഗം 2 ആഴ്ചവരെ നീണ്ടുനിന്നേക്കാം. എയിഡ്സ് രോഗികളിൽ ഇത് ഗുരുതരമാകാറുണ്ട്.
ലെനോർ വരേല
ലെനോർ വരേല പാമ (ജനനം : ഡിസംബർ 29, 1972) ഒരു ചിലിയൻ അഭിനേത്രിയും മോഡലുമാണ്. 1999 ൽ ക്ലിയോപാട്ര എന്ന ടെലിവിഷൻ സിനിമയിലെ ടൈറ്റിൽ വേഷവും 2002 ലെ ബ്ലേഡ് II എന്ന ചിത്രത്തിലെ വാമ്പയർ രാജകുമാരിയായ നിസ്സ ഡമാസ്കിയോസ് എന്ന വേഷവും അഭിനയിച്ചാണ് അവർ ശ്രദ്ധേയയായത്.
ആദ്യകാലജീവിതം
ചിലിയിലെ സാന്റിയാഗോയിൽ ഒരു മസ്സാജ് തെറാപ്പിസ്റ്റായ ലിയോണർ പാമാ കെല്ലറുടേയും ജീവശാസ്ത്രജ്ഞനും ന്യൂറോ ശാസ്ത്രജ്ഞനുമായിരുന്ന ഫ്രാൻസിസ്കോ വരേല ഗാർഷ്യയുടേയും മകളായി ജനിച്ചു. അവർക്ക് അലജാന്ദ്ര എന്ന സഹോദരിയും ജാവിയർ, ഗബ്രിയേൽ എന്നീ രണ്ടു സഹോദന്മാരുമുണ്ട്. അവരുടെ മാതാവ് ഫ്രഞ്ച്, ഹംഗേറിയൻ, സിറിയൻ വംശജയാണ്.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1972-ൽ ജനിച്ചവർ വർഗ്ഗം:ചിലിയൻ ചലച്ചിത്ര നടിമാർ
മേധാക്ഷയം
ഏതെങ്കിലും കാരണത്താൽ മസ്തിഷ്ക്കത്തിന്റെ സവിശേഷധർമ്മങ്ങൾ നഷ്ടപ്പെടുന്നതു വഴി ഗുരുതരമായ മറവിയുണ്ടാകുന്ന അവസ്ഥയാണ് മേധാക്ഷയം അഥവാ ഡിമെൻ‌ഷ്യ (Dementia). വാർദ്ധക്യത്തിന്റെ ഭാഗമായി ഉണ്ടാകാവുന്ന സ്വാഭാവിക ഓർമ്മക്കുറവിൽ നിന്ന് വ്യത്യസ്തമാണിത്. തലച്ചോറിന് ഏൽക്കുന്ന ആഘാതത്താലും മറ്റും പെട്ടെന്ന് ഈ അവസ്ഥ സംഭവിച്ചേക്കാം. മറ്റ് ചിലപ്പോൾ ദീർഘകാല ശാരീരിക അസുഖങ്ങൾ, തകരാറുകൾ എന്നിവ നിമിത്തം ക്രമേണയും ഈ അവസ്ഥ സംജാതമാകാം. പൊതുവേ പ്രായമേറിയവരിലാണ് ഈ രോഗം കണ്ടുവരുന്നതെങ്കിലും 65 വയസ്സിനു താഴെയുള്ളവരിലും മേധാക്ഷയം കണ്ടുവരാറുണ്ട്. ഹാർവാഡ് സർവ്വകലാശാലയുടെയും അൽഷിമേഴ്‌സ് യൂറോപ്പ് കൺസോർഷ്യത്തിന്റെയും നേതൃത്വത്തിൽ അടുത്ത കാലത്ത് നടന്ന ഒരു കണക്കെടുപ്പ് പ്രകാരം അർബുദം കഴിഞ്ഞാൽ മുതിർന്നവരെ ഏറ്റവുമധികം ബാധിക്കുന്ന ആരോഗ്യപ്രശ്നമാണ് മേധാക്ഷയം.
ഒരു രോഗമെന്നതിനേക്കാളും രോഗലക്ഷണങ്ങളുടെയും രോഗസൂചനകളുടെയും സഞ്ചയമാണ് മേധാക്ഷയം എന്നു പറയാം. അടുത്ത സമയത്ത് നടന്ന സംഭവങ്ങൾ ഏറ്റവും വേഗം മറന്നുപോകുക, പഴയ സംഭവങ്ങൾ രോഗം മൂർച്ഛിക്കുന്നതോടെ മാത്രം നഷ്ടപ്പെടുക തുടങ്ങിയവ മേധാക്ഷയത്തിന്റെ പ്രത്യേകതകളാണ്. ഓർമ്മശക്തിക്ക് പുറമേ ഏകാഗ്രതയെയും സംസാരരീതിയെയും ഒക്കെ മേധാക്ഷയം കടന്നാക്രമിക്കുകയും തത്ഫലമായി രോഗിയുടെ ദൈനംദിനപ്രവർത്തനങ്ങൾ തന്നെ താറുമാറാകുകയും ചെയ്യാറുണ്ട്.
മേധാക്ഷയ വിഭാഗങ്ങൾ
മേധാക്ഷയം (ഡിമെൻ‌ഷ്യ) വിവിധ തരങ്ങളിലുണ്ട്. ഇവ മിക്കവയും തമ്മിൽ രോഗലക്ഷണങ്ങളിൽ ചെറിയ വ്യത്യാസങ്ങൾ മാത്രമാണെന്നതിനാൽ രോഗലക്ഷണങ്ങളിൽ നിന്ന് മാത്രം ഏത് വിഭാഗത്തിലുള്ള ഡിമെൻ‌ഷ്യയാണെന്ന് നിർണ്ണയിക്കുക സാധ്യമാകണമെന്നില്ല. അതിനാൽ പലപ്പോഴും രോഗനിർണ്ണയത്തിനായി ന്യൂക്ലിയർ മെഡിസിൻ ബ്രെയിൻ മാപ്പിംഗ് മാർഗ്ഗങ്ങൾ അവലംബിക്കാറുണ്ട്.
അവലംബം
വർഗ്ഗം: മറവിരോഗങ്ങൾ വർഗ്ഗം:വാർദ്ധക്യ സഹജമായ അസുഖങ്ങൾ വർഗ്ഗം:പഠനപ്രശ്നങ്ങൾ
ഓസ്ട്രിയ
മധ്യയൂറോപ്പിൽ കരയാൽ ചുറ്റപ്പെട്ടുകിടക്കുന്ന ഒരു രാജ്യമാണ്‌ ഓസ്ട്രിയ (, ; Österreich ). ഔദ്യോഗിക നാമം റിപ്പബ്ലിക് ഓഫ് ഓസ്ട്രിയ (Republik Österreich, ). വടക്ക് ജർമ്മനി, ചെക്ക് റിപബ്ലിക്; തെക്ക് ഇറ്റലി, സ്ലൊവേനിയ; കിഴക്ക് ഹംഗറി, സ്ലൊവാക്യ; പടിഞ്ഞാറ് സ്വിറ്റ്സർലാന്റ്, ലിക്റ്റൻ‌സ്റ്റൈൻ എന്നിവയാണ് ഓസ്ട്രിയയുടെ അയൽരാജ്യങ്ങൾ. ഡാന്യൂബ് നദിക്കരയിലുള്ള വിയന്നയാണ്‌ ഓസ്ട്രിയയുടെ തലസ്ഥാനം. ഗ്രാസ്, ലിൻസ്, സാൽസ്ബുർഗ്, ഇൻസ്ബ്രൂക്ക് എന്നിവ മറ്റു പ്രധാന നഗരങ്ങളാണ്.
ചരിത്രം
ഇപ്പോൾ ഓസ്ട്രിയയായ മധ്യ യൂറോപ്യൻ ഭൂമി വിവിധ കെൽറ്റിക് ഗോത്രക്കാർ റോമൻ കാലഘട്ടത്തിൽ സ്ഥിരതാമസമാക്കിയതാണ്.
മധ്യ യുഗം
റോമൻ സാമ്രാജ്യത്തിന്റെ പതനത്തിനുശേഷം ഈ പ്രദേശം ബവേറിയൻ, സ്ലാവ്, അവാർ എന്നിവരൊക്കെ ആക്രമിച്ചു. എ.ഡി 788-ൽ കാറൽമാൻ ഈ പ്രദേശം പിടിച്ചടക്കി, കോളനിവൽക്കരണത്തെ പ്രോത്സാഹിപ്പിച്ചു, ക്രിസ്തുമതം അവതരിപ്പിച്ചു. ഈസ്റ്റേൺ ഫ്രാൻസിയയുടെ ഭാഗമായ, ഇപ്പോൾ ഓസ്ട്രിയയെ ഉൾക്കൊള്ളുന്ന പ്രധാന പ്രദേശങ്ങൾ ഹൌസ് ഓഫ് ബാബെൻബെർഗിന് നൽകി. (ബാബെൻബെർഗ്- ഓസ്ട്രിയൻ മാർഗ്രേവുകളുടെയും പ്രഭുക്കന്മാരുടെയും ഉത്തമ രാജവംശമായിരുന്നു ബാബെൻബർഗ്. എ.ഡി 976-ൽ ഓസ്ട്രിയയുടെ സാമ്രാജ്യത്വ മാർഗ്രേവിയേറ്റിനെ ബാബൻബർഗ്സ് ഭരിച്ചു. 1156-ൽ ഇത് ഒരു ഡച്ചിയെന്ന സ്ഥാനത്തേക്ക് ഉയർത്തപ്പെട്ടു, അതിനുശേഷം 1246-ൽ ഇല്ലാതായി, അതിനുശേഷം ഹാബ്സ്ബർഗ് ഹൌസ് അധികാരമേറ്റു.)
ഓസ്ട്രിയ എന്ന പേര് കാണിക്കുന്ന ആദ്യത്തെ റെക്കോർഡ് 996 ൽ നിന്നാണ്, അവിടെ ബാബെൻബെർഗ് മാർച്ചിന്റെ പ്രദേശത്തെ പരാമർശിച്ച് ഒസ്റ്റാറാച്ചി (Ostarrîchi) എന്ന് എഴുതിയിരിക്കുന്നു. 1156-ൽ പ്രിവിലീജിയം മൈനസ് (Privilegium Minus) ഓസ്ട്രിയയെ ഒരു ഡച്ചിയുടെ പദവിയിലേക്ക് ഉയർത്തി. 1192-ൽ ബാബൻബർഗ്സ് ഡച്ചി ഓഫ് സ്റ്റൈറിയയും സ്വന്തമാക്കി. 1246-ൽ ഫ്രെഡറിക് രണ്ടാമന്റെ മരണത്തോടെ, ബാബെൻബർഗ് ഇല്ലാതായി.
തൽഫലമായി, ബോഹെമിയയിലെ ഒട്ടോക്കർ രണ്ടാമൻ ഓസ്ട്രിയ, സ്റ്റൈറിയ, കരിന്തിയ എന്നീ ഡച്ചികളുടെ നിയന്ത്രണം ഫലപ്രദമായി ഏറ്റെടുത്തു. 1278-ൽ ജർമ്മനിയിലെ റുഡോൾഫ് ഒന്നാമന്റെ മുന്നിൽ പരാജയപ്പെട്ടതോടെ അദ്ദേഹത്തിന്റെ ഭരണം അവസാനിച്ചു. അതിനുശേഷം, ഒന്നാം ലോകമഹായുദ്ധം വരെ ഓസ്ട്രിയയുടെ ചരിത്രം പ്രധാനമായും അതിന്റെ ഭരണ രാജവംശമായ ഹാബ്സ്ബർഗിന്റെ ചരിത്രമായിരുന്നു.
ഹംഗറിയിലേക്കുള്ള ഓട്ടോമൻ വ്യാപനം രണ്ട് സാമ്രാജ്യങ്ങൾ (ഓട്ടോമൻ സാമ്രാജ്യം, ഹാബ്സ്ബർഗ് സാമൃാജ്യം) തമ്മിലുള്ള പതിവ് സംഘർഷങ്ങളിലേക്ക് നയിച്ചു, പ്രത്യേകിച്ചും 1593 മുതൽ 1606 വരെയുള്ള നീണ്ട യുദ്ധത്തിൽ. തുർക്കികൾ ഏകദേശം 20 തവണ സ്റ്റൈറിയയിലേക്ക് കടന്നുകയറി, അതിൽ ചിലത് "കത്തുന്നതും കൊള്ളയടിക്കുന്നതും ആയിരക്കണക്കിന് അടിമകളെ എടുക്കുന്നതും".
17, 18 നൂറ്റാണ്ടുകൾ
ലിയോപോൾഡ് ഒന്നാമന്റെ (1657-1705) നീണ്ട ഭരണകാലത്തും 1683 ൽ തുർക്കികൾക്കെതിരെ വിയന്നയെ വിജയകരമായി പ്രതിരോധിച്ചതിനുശേഷവും, നിരവധി പ്രചാരണങ്ങളുടെ ഫലമായി 1699 ലെ കാർലോവിറ്റ്സ് ഉടമ്പടി പ്രകാരം ഹംഗറിയുടെ ഭൂരിഭാഗവും ഓസ്ട്രിയൻ നിയന്ത്രണത്തിലേക്ക് കൊണ്ടുവന്നു. പോളണ്ടിലെ മൂന്ന് പാർട്ടീഷനുകളിൽ ഒന്നാമത്തെയും മൂന്നാമത്തെയും പാർട്ടീഷനുകളിൽ ഓസ്ട്രിയയും, പ്രഷ്യയും റഷ്യയും ചേർന്ന് പങ്കെടുത്തു (1772 ലും 1795 ലും).
19-ാം നൂറ്റാണ്ട്
ഓസ്ട്രിയ പിന്നീട് വിപ്ലവ ഫ്രാൻസുമായി ഒരു യുദ്ധത്തിൽ ഏർപ്പെട്ടു, തുടക്കത്തിൽ വളരെ പരാജയപ്പെട്ടു, നെപ്പോളിയന്റെ കൈകളിൽ തുടർച്ചയായ തോൽവികൾ, അതായത് 1806 ൽ പഴയ വിശുദ്ധ റോമൻ സാമ്രാജ്യത്തിന്റെ അന്ത്യം. രണ്ട് വർഷം മുമ്പ് ഓസ്ട്രിയ സാമ്രാജ്യം സ്ഥാപിക്കപ്പെട്ടു. 1814-ൽ ഓസ്ട്രിയ ഫ്രാൻസിനെ ആക്രമിച്ച് നെപ്പോളിയൻ യുദ്ധങ്ങൾ അവസാനിപ്പിച്ച സഖ്യസേനയുടെ ഭാഗമായിരുന്നു. ഇടത്ത്‌|ലഘുചിത്രം|1814–15ൽ വിയന്നയിലെ കോൺഗ്രസ് യോഗം ചേർന്നു. ഫ്രഞ്ച് വിപ്ലവ യുദ്ധങ്ങൾ, നെപ്പോളിയൻ യുദ്ധങ്ങൾ, വിശുദ്ധ റോമൻ സാമ്രാജ്യത്തിന്റെ വിയോഗം എന്നിവയിൽ നിന്ന് ഉണ്ടാകുന്ന നിരവധി പ്രശ്നങ്ങൾ പരിഹരിക്കുക എന്നതായിരുന്നു കോൺഗ്രസിന്റെ ലക്ഷ്യം. 1815-ൽ വിയന്നയിലെ കോൺഗ്രസിൽ നിന്ന് ഭൂഖണ്ഡത്തിലെ നാല് ആധിപത്യശക്തികളിലൊന്നായും അംഗീകൃത മഹത്തായ ശക്തിയായും ഓസ്ട്രിയ ഉയർന്നുവന്നു.
അതേ വർഷം ജർമ്മൻ കോൺഫെഡറേഷൻ (German Confederation (Deutscher Bund)) ഓസ്ട്രിയയുടെ പ്രസിഡന്റിന്റെ കീഴിൽ സ്ഥാപിതമായി. പരിഹരിക്കപ്പെടാത്ത സാമൂഹിക, രാഷ്ട്രീയ, ദേശീയ സംഘർഷങ്ങൾ കാരണം, ഒരു ഏകീകൃത ജർമ്മനി സൃഷ്ടിക്കുകയെന്ന ലക്ഷ്യത്തോടെ 1848 ലെ വിപ്ലവങ്ങളാൽ ജർമ്മൻ ഭൂമി നടുങ്ങി. ഇടത്ത്‌|ലഘുചിത്രം|ജർമ്മൻ കോൺഫെഡറേഷന്റെ ഭൂപടം (1815–1836) അതിന്റെ 39 അംഗരാജ്യങ്ങളുമായി ഒരു ഐക്യ ജർമ്മനിയുടെ വിവിധ സാധ്യതകൾ ഇവയായിരുന്നു: ഒരു ഗ്രേറ്റർ ജർമ്മനി, അല്ലെങ്കിൽ ഒരു ഗ്രേറ്റർ ഓസ്ട്രിയ അല്ലെങ്കിൽ ഓസ്ട്രിയ ഇല്ലാതെ ജർമ്മൻ കോൺഫെഡറേഷൻ. ജർമ്മൻ സംസാരിക്കുന്ന പ്രദേശങ്ങൾ 1848 ലെ ജർമ്മൻ സാമ്രാജ്യമായി മാറാൻ ഓസ്ട്രിയ തയ്യാറാകാത്തതിനാൽ, പുതുതായി രൂപംകൊണ്ട സാമ്രാജ്യത്തിന്റെ കിരീടം പ്രഷ്യൻ രാജാവായ ഫ്രീഡ്രിക്ക് വിൽഹെം നാലാമന് വാഗ്ദാനം ചെയ്തു. 1864-ൽ ഓസ്ട്രിയയും പ്രഷ്യയും ഒരുമിച്ച് ഡെൻമാർക്കിനെതിരെ പോരാടി ഡെൻമാർക്കിൽ നിന്ന് ഷ്ലെസ്വിഗിന്റെയും ഹോൾസ്റ്റീന്റെയും ഡച്ചികളുടെ സ്വാതന്ത്ര്യം നേടി. രണ്ട് ഡച്ചികളെ എങ്ങനെ ഭരിക്കണമെന്ന് അവർക്ക് യോജിക്കാൻ കഴിയാത്തതിനാൽ, 1866 ൽ അവർ ഓസ്ട്രോ-പ്രഷ്യൻ യുദ്ധം നടത്തി. കൊനിഗ്രാറ്റ്സ് യുദ്ധത്തിൽ പ്രഷ്യ ഓസ്ട്രിയയെ പരാജയപ്പെടുത്തി, ഓസ്ട്രിയയ്ക്ക് ജർമ്മൻ കോൺഫെഡറേഷൻ വിടേണ്ടിവന്നു, ഇനി ജർമ്മൻ രാഷ്ട്രീയത്തിൽ പങ്കെടുത്തില്ല.
1867 ലെ ഓസ്ട്രോ-ഹംഗേറിയൻ വിട്ടുവീഴ്ച, (ഓസ്ഗ്ലിച്ച്), ഫ്രാൻസ് ജോസഫ് ഒന്നാമന്റെ (Franz Joseph I) കീഴിൽ ഇരട്ട പരമാധികാരം, ഓസ്ട്രിയൻ സാമ്രാജ്യം, ഹംഗറി രാജ്യം എന്നിവയ്ക്കായി നൽകി. ഈ വൈവിധ്യമാർന്ന സാമ്രാജ്യത്തിന്റെ ഓസ്ട്രിയൻ-ഹംഗേറിയൻ ഭരണത്തിൽ ക്രൊയേഷ്യക്കാർ, ചെക്കുകൾ, ധ്രുവങ്ങൾ, റുസൈൻസ്, സെർബികൾ, സ്ലൊവാക്ക്കാർ, സ്ലൊവേനികൾ, ഉക്രേനിയക്കാർ, വലിയ ഇറ്റാലിയൻ, റൊമാനിയൻ സമൂഹങ്ങൾ എന്നിവ ഉൾപ്പെടുന്നു. നടുവിൽ|ലഘുചിത്രം|766x766ബിന്ദു|ഓസ്ട്രിയ-ഹംഗറിയുടെ ഒരു വംശീയ-ഭാഷാ ഭൂപടം, 1910. ചുവപ്പ്- ജർമ്മൻ, നീല- ചെക്ക്, പച്ച-ഹംഗേറിയൻ, കാപ്പി-സ്ലോവാക്, പർപ്പിൾ-പോളിഷ്, മഞ്ഞ-ഉക്രേനിയൻ, കറുപ്പ്-സ്ലോവീൻ, കാക്കി- ക്രോവാറ്റുകളും സെർബുകളും, ഓറഞ്ച്-റൊമാനിയൻ, തളിരിലപ്പച്ച-ഇറ്റാലിയൻ തൽഫലമായി, വളർന്നുവരുന്ന ദേശീയ പ്രസ്ഥാനങ്ങളുടെ കാലഘട്ടത്തിൽ ഓസ്ട്രിയ-ഹംഗറി ഭരണം കൂടുതൽ ബുദ്ധിമുട്ടായിത്തീർന്നു, വിപുലീകരിച്ച രഹസ്യ പോലീസിനെ ഗണ്യമായി ആശ്രയിക്കേണ്ടതുണ്ടതായിവന്നു. എന്നിരുന്നാലും, ഓസ്ട്രിയ സർക്കാർ ചില കാര്യങ്ങളിൽ ഉൾക്കൊള്ളാൻ പരമാവധി ശ്രമിച്ചു: ഉദാഹരണത്തിന്, സിസ്ലീത്താനിയയിലെ (Cisleithania) നിയമങ്ങളും ഓർഡിനൻസുകളും പ്രസിദ്ധീകരിക്കുന്ന റീചെസെറ്റ്സ്ബ്ലാറ്റ് (Reichsgesetzblatt), എട്ട് ഭാഷകളിൽ നിയമങ്ങളും ഓർഡിനൻസുകളും പ്രസിദ്ധീകരിക്കുവാൻ തുടങ്ങി. എല്ലാ ദേശീയ ഗ്രൂപ്പുകൾക്കും, അവരുടെ സ്വന്തം ഭാഷയിലുള്ള സ്കൂളുകൾക്കും, സ്റ്റേറ്റ് ഓഫീസുകളിൽ മാതൃഭാഷ ഉപയോഗിക്കുന്നതിനും അവകാശമുണ്ടായിരുന്നു.
ജോർജ്ജ് റിറ്റർ വോൺ ഷൊനെറർ പോലുള്ള വിവിധ സാമൂഹ്യ വലയങ്ങളിലെ പല ഓസ്ട്രിയക്കാരും ഒരു വംശീയ ജർമ്മൻ സ്വത്വത്തെ ശക്തിപ്പെടുത്തുമെന്നും ഓസ്ട്രിയയെ ജർമ്മനിയിലേക്ക് കൂട്ടിച്ചേർക്കാമെന്നും പ്രതീക്ഷിച്ച് ശക്തമായ പാൻ-ജർമ്മനിസത്തെ പ്രോത്സാഹിപ്പിച്ചു. കാൾ ല്യൂഗറിനെപ്പോലുള്ള ചില ഓസ്ട്രിയക്കാർ സ്വന്തം രാഷ്ട്രീയ ലക്ഷ്യങ്ങൾ മുന്നോട്ട് കൊണ്ടുപോകുന്നതിന് പാൻ-ജർമ്മനിസത്തെ ഒരു ജനകീയതയുടെ രൂപമായി ഉപയോഗിച്ചു. ബിസ്മാർക്കിന്റെ നയങ്ങൾ ഓസ്ട്രിയയെയും ജർമ്മൻ ഓസ്ട്രിയക്കാരെയും ജർമ്മനിയിൽ നിന്ന് ഒഴിവാക്കിയിട്ടുണ്ടെങ്കിലും, പല ഓസ്ട്രിയൻ പാൻ-ജർമ്മനികളും അദ്ദേഹത്തെ വിഗ്രഹാരാധന നടത്തി, ജർമ്മൻ ചക്രവർത്തിയായ വില്യം ഒന്നാമന്റെ പ്രിയപ്പെട്ട പുഷ്പമെന്ന് അറിയപ്പെടുന്ന നീല കോൺഫ്ലവർ അവരുടെ ബട്ടൺഹോളുകളിൽ ധരിച്ചിരുന്നു, ജർമൻ ദേശീയ നിറങ്ങളിലുള്ള (കറുപ്പ്, ചുവപ്പ്, മഞ്ഞ) കോക്കഡുകൾ അവർ ധരിച്ചിരുന്നു. ഓസ്ട്രിയൻ സ്കൂളുകളിൽ ഇവ രണ്ടും താൽക്കാലികമായി നിരോധിച്ചിട്ടുണ്ടെങ്കിലും, ബഹു-വംശീയ സാമ്രാജ്യത്തോടുള്ള അതൃപ്തി കാണിക്കുന്നതിനുള്ള മാർഗ്ഗമായി.
ജർമ്മനിയിൽ നിന്ന് ഓസ്ട്രിയയെ ഒഴിവാക്കിയത് പല ഓസ്ട്രിയക്കാരെയും അവരുടെ ദേശീയ ദേശീയ ഐഡന്റിറ്റിയെപ്പറ്റി പ്രശ്നങ്ങൾ ഉണ്ടായി. സോഷ്യൽ ഡെമോക്രാറ്റിക് നേതാവ് ഓട്ടോ ബാവറിനെ "നമ്മുടെ ഓസ്ട്രിയൻ, ജർമ്മൻ സ്വഭാവങ്ങൾ തമ്മിലുള്ള സംഘട്ടനമാണെ്" എന്ന് പ്രസ്താവിക്കാൻ പ്രേരിപ്പിക്കുകയും ചെയ്തു. ഓസ്ട്രോ-ഹംഗേറിയൻ സാമ്രാജ്യം ജർമ്മൻ ഓസ്ട്രിയക്കാരും മറ്റ് വംശീയ വിഭാഗങ്ങളും തമ്മിൽ വംശീയ സംഘർഷമുണ്ടാക്കി. പല ഓസ്ട്രിയക്കാരും, പ്രത്യേകിച്ച് പാൻ-ജർമ്മൻ പ്രസ്ഥാനങ്ങളുമായി ബന്ധപ്പെട്ടവർ, ഒരു വംശീയ ജർമ്മൻ സ്വത്വം ശക്തിപ്പെടുത്താൻ ആഗ്രഹിക്കുകയും, സാമ്രാജ്യം തകരുമെന്ന് പ്രതീക്ഷിക്കുകയും ചെയ്തു, ഇത് ജർമ്മനി ഓസ്ട്രിയയെ കീഴടക്കാൻ അനുവദിക്കുമെന്ന് കരുതി.
മന്ത്രി-പ്രസിഡന്റ് കാസിമിർ കൌണ്ട് ബഡെനിയുടെ 1897 ലെ ഭാഷാ ഉത്തരവിനെതിരെ ധാരാളം ഓസ്ട്രിയൻ പാൻ-ജർമ്മൻ ദേശീയവാദികൾ തീവ്രമായി പ്രതിഷേധിച്ചു, ഇത് ബോഹീമിയയിൽ ജർമ്മൻ, ചെക്ക് ഭാഷകളെ ഔദ്യോഗിക ഭാഷകളാക്കുകയും, പുതിയ സർക്കാർ ഉദ്യോഗസ്ഥർ രണ്ട് ഭാഷകളിലും പ്രാവീണ്യമുള്ളവരാകുകയും വേണമെന്നുമായി. ഇത് പ്രായോഗികമായി നോക്കുമ്പോ, സിവിൽ സർവീസ് ചെക്കിുകളെ മാത്രമായി നിയമിക്കും, കാരണം മിക്ക മധ്യവർഗ ചെക്കുകളും ജർമ്മൻ സംസാരിക്കുമായിരുന്നു, പക്ഷേ ജർമ്മൻ ചെക്ക് ഭാഷ സംസാരിക്കില്ലായിരുന്നു. അതുകൊണ്ട് സർക്കാർ ഉദ്യോഗസ്ഥർ മിക്കരും ചെക്കുകളാകുമെന്ന് ജർമ്മൻ ജനത വിചാരിച്ചു.
അൾട്രാമൊണ്ടെയ്ൻ കത്തോലിക്കാ രാഷ്ട്രീയക്കാരുടെയും പുരോഹിതരുടെയും പിന്തുണയോടെ "റോമിൽ നിന്ന് അകലുക" (ജർമ്മൻ: ലോസ്-വോൺ-റോം) പ്രസ്ഥാനത്തിന് തുടക്കം കുറിച്ചു, ഇത് ഷൊനെററിനെ (Schönerer) പിന്തുണയ്ക്കുന്നവരും "ജർമ്മൻ" ക്രിസ്ത്യാനികളോട് റോമൻ കത്തോലിക്ക സഭയെ വിട്ടുപോകാൻ ആഹ്വാനം ചെയ്തു.
20-ാം നൂറ്റാണ്ട്
ലഘുചിത്രം|ഒന്നാം ലോക മഹായുദ്ധത്തിന് കാരണമായ ആർച്ച്ഡ്യൂക്ക് ഫ്രാൻസ് ഫെർഡിനാന്റിന്റെ കൊല, മനുഷ്യചരിത്രത്തിലെ ഏറ്റവും വിനാശകരമായ സംഘട്ടനങ്ങളിലൊന്നാണ് ഓട്ടോമൻ സാമ്രാജ്യത്തിൽ രണ്ടാമത്തെ ഭരണഘടനാ യുഗം തുടങ്ങിയപ്പോൾ, ഓസ്ട്രിയ-ഹംഗറി 1908 ൽ ബോസ്നിയയെയും ഹെർസഗോവിനയെയും കൂട്ടിച്ചേർക്കാൻ അവസരം നേടി. ബോസ്നിയൻ സെർബ് ഗാവ്രിലോ പ്രിൻസിപ്പൽ 1914 ൽ സരജേവോയിൽ ആർച്ച്ഡ്യൂക്ക് ഫ്രാൻസ് ഫെർഡിനാണ്ടിന്റെ വധം, പ്രമുഖ ഓസ്ട്രിയൻ രാഷ്ട്രീയക്കാരും ജനറൽമാരും സെർബിയയ്‌ക്കെതിരെ യുദ്ധം പ്രഖ്യാപിക്കാൻ ചക്രവർത്തിയെ പ്രേരിപ്പിക്കാൻ ഉപയോഗിച്ചു, അതുവഴി ഒന്നാം ലോക മഹായുദ്ധം പൊട്ടിപ്പുറപ്പെടാൻ കാരണമായി, ഇത് ഒടുവിൽ ഓസ്ട്രോ-ഹംഗേറിയൻ സാമ്രാജ്യത്തിന്റെ വിയോഗത്തിലേക്ക് നയിച്ചു. ഒന്നാം ലോകമഹായുദ്ധത്തിൽ ഒരു ദശലക്ഷത്തിലധികം ഓസ്ട്രോ-ഹംഗേറിയൻ സൈനികർ മരിച്ചു.
1918 ഒക്ടോബർ 21 ന് റീച്ച്സ്രാത്തിലെ (ഇംപീരിയൽ ഓസ്ട്രിയയുടെ പാർലമെന്റ്) തിരഞ്ഞെടുക്കപ്പെട്ട ജർമ്മൻ അംഗങ്ങൾ വിയന്നയിൽ ജർമ്മൻ ഓസ്ട്രിയയുടെ താൽക്കാലിക ദേശീയ അസംബ്ലിയായി യോഗം ചേർന്നു(Provisional National Assembly for German Austria) (Provisorische Nationalversammlung für Deutschösterreich). ഒക്ടോബർ 30 ന് സ്റ്റാറ്റ്സ്രാറ്റ് (Staatsrat) എന്ന സർക്കാരിനെ നിയമിച്ചുകൊണ്ട് അസംബ്ലി റിപ്പബ്ലിക് ഓഫ് ജർമ്മൻ ഓസ്ട്രിയ സ്ഥാപിച്ചു. ഇറ്റലിയുമായുള്ള ആസൂത്രിതമായ ആയുധപ്പുര സംബന്ധിച്ച തീരുമാനത്തിൽ പങ്കെടുക്കാൻ ചക്രവർത്തി ഈ പുതിയ സർക്കാരിനെ ക്ഷണിച്ചുവെങ്കിലും ഈ കാര്യത്തിൽ നിന്ന് വിട്ടുനിന്നു. ഇടത്ത്‌|ലഘുചിത്രം|320x320ബിന്ദു|1918 ൽ ജർമ്മൻ-ഓസ്ട്രിയ അവകാശപ്പെട്ട ജർമ്മൻ സംസാരിക്കുന്ന പ്രവിശ്യകൾ: തുടർന്നുള്ള രണ്ടാം റിപ്പബ്ലിക് ഓഫ് ഓസ്ട്രിയയുടെ അതിർത്തി ചുവപ്പ് നിറത്തിലാണ്. ഇത് യുദ്ധത്തിന്റെ അവസാനത്തിന്റെ ഉത്തരവാദിത്തം 1918 നവംബർ 3 ന് ചക്രവർത്തിക്കും സർക്കാരിനും മാത്രമായി നൽകി. നവംബർ 11 ന്, പഴയ, പുതിയ സർക്കാരുകളുടെ മന്ത്രിമാരുടെ ഉപദേശപ്രകാരം ചക്രവർത്തി താൻ ഇനി സംസ്ഥാന കാര്യങ്ങളിൽ പങ്കെടുക്കില്ലെന്ന് പ്രഖ്യാപിച്ചു; നവംബർ 12 ന് ജർമ്മൻ ഓസ്ട്രിയ നിയമപ്രകാരം സ്വയം ഒരു ജനാധിപത്യ റിപ്പബ്ലിക്കായും പുതിയ ജർമ്മൻ റിപ്പബ്ലിക്കിന്റെ ഭാഗമായും പ്രഖ്യാപിച്ചു. സ്റ്റാറ്റ്സ്റാത്തിനെ (Staatsrat) ബുണ്ടെസ്റൈഗെയൂറംഗ് (Bundesregierung) (ഫെഡറൽ ഗവൺമെന്റ്) എന്നും നാത്സിയൊനാൽവെർസാംലൂങിനെ (Nationalversammlung) നാഷണൽറാട്ട് (Nationalrat) (നാഷണൽ കൗൺസിൽ) എന്നും നാമകരണം ചെയ്ത ഭരണഘടന 1920 നവംബർ 10 ന് പാസാക്കി.
1919 ലെ സെന്റ് ജെർമെയ്ൻ ഉടമ്പടി (1920 ലെ ഹംഗറി ട്രിയാനോൺ ഉടമ്പടിക്കുവേണ്ടി) മധ്യ യൂറോപ്പിന്റെ പുതിയ ക്രമം സ്ഥിരീകരിക്കുകയും ഏകീകരിക്കുകയും ചെയ്തു, അത് 1918 നവംബറിൽ വളരെയധികം സ്ഥാപിക്കപ്പെട്ടു, പുതിയ സംസ്ഥാനങ്ങൾ സൃഷ്ടിക്കുകയും മറ്റുള്ളവയിൽ മാറ്റം വരുത്തുകയും ചെയ്തു. ഓസ്ട്രിയ-ഹംഗറിയുടെ ഭാഗമായിരുന്ന ജർമ്മൻ സംസാരിക്കുന്ന ഭാഗങ്ങൾ (പ്രധാനമായും ജർമ്മൻ സംസാരിക്കുന്ന സൗത്ത് ടൈറോളിനെ ഒഴികെ) ഒരു റംപ് സ്റ്റേറ്റായ, റിപ്പബ്ലിക് ഓഫ് ജർമ്മൻ-ഓസ്ട്രിയയാക്കി (ജർമ്മൻ: Republik Deutschösterreich) ചുരുക്കപ്പെട്ടു. ഓസ്ട്രിയയിലെയും ജർമ്മനിയിലെയും എല്ലാ സാമൂഹിക വൃത്തങ്ങളും പങ്കിട്ട ഒരു ജനപ്രിയ അഭിപ്രായമായിരുന്നു അൻഷ്ലസ് (ഓസ്ട്രിയയെ ജർമ്മനിയിലേക്ക് കൂട്ടിച്ചേർക്കൽ). നവംബർ 12 ന് ജർമ്മൻ-ഓസ്ട്രിയയെ റിപ്പബ്ലിക്കായി പ്രഖ്യാപിക്കുകയും സോഷ്യൽ ഡെമോക്രാറ്റ് കാൾ റെന്നറിനെ താൽക്കാലിക ചാൻസലറായി പ്രഖ്യാപിക്കുകയും ചെയ്തു. അതേ ദിവസം തന്നെ ഒരു താൽക്കാലിക ഭരണഘടന തയ്യാറാക്കി, "ജർമ്മൻ-ഓസ്ട്രിയ ഒരു ജനാധിപത്യ റിപ്പബ്ലിക്കാണ്" (ആർട്ടിക്കിൾ 1), "ജർമ്മൻ-ഓസ്ട്രിയ ജർമ്മൻ റൈഹിന്റെ (German reich) അവിഭാജ്യ ഘടകമാണ്" (ആർട്ടിക്കിൾ 2). സെന്റ് ജെർമെയ്ൻ ഉടമ്പടിയും വെർസായ് ഉടമ്പടിയും ഓസ്ട്രിയയും ജർമ്മനിയും തമ്മിലുള്ള ഐക്യത്തെ വ്യക്തമായി വിലക്കുന്നു. ഉടമ്പടികൾ ജർമ്മൻ-ഓസ്ട്രിയയെ "റിപ്പബ്ലിക് ഓഫ് ഓസ്ട്രിയ" എന്ന് പുനർനാമകരണം ചെയ്യാൻ നിർബന്ധിതരാക്കി, ഇത് ആദ്യത്തെ ഓസ്ട്രിയൻ റിപ്പബ്ലിക്കിലേക്ക് നയിച്ചു.
30 ദശലക്ഷത്തിലധികം ജർമ്മൻ സംസാരിക്കുന്ന ഓസ്ട്രിയക്കാർ പുതിയ ഓസ്ട്രിയൻ റിപ്പബ്ലിക്കിന് പുറത്ത് ചെക്കോസ്ലോവാക്യ, യുഗോസ്ലാവിയ, ഹംഗറി, ഇറ്റലി എന്നീ സംസ്ഥാനങ്ങളിൽ ന്യൂനപക്ഷങ്ങളായി താമസിക്കുന്നതായി സ്വയം കണ്ടെത്തി, സൗത്ത് ടൈറോൾ (ഇറ്റലിയുടെ ഭാഗമായി), ജർമ്മൻ ബോഹെമിയ (ചെക്കോസ്ലോവാക്യ) എന്നീ പ്രവിശ്യകളും ഇതിൽ ഉൾപ്പെടുന്നു. ജർമ്മൻ ബൊഹേമിയയുടെ (സുഡെറ്റൻ‌ലാൻ‌ഡ്) പദവി പിന്നീട് രണ്ടാം ലോക മഹായുദ്ധത്തിന് കാരണമായി. 1980 കളോടെ ഔദ്യോഗികമായി തീർപ്പാക്കപ്പെടുന്നതുവരെ സൗത്ത് ടൈറോളിന്റെ നില ഓസ്ട്രിയയും ഇറ്റലിയും തമ്മിൽ നിലനിൽക്കുന്ന ഒരു പ്രശ്നമായിരുന്നു. ഇറ്റാലിയൻ ദേശീയ സർക്കാർ സൗത്ത് ടൈറോളിന് സ്വയംഭരണാധികാരം നൽകി. 1918 നും 1919 നും ഇടയിൽ ഓസ്ട്രിയയെ, ജർമ്മൻ ഓസ്ട്രിയ (സ്റ്റാറ്റ് ഡൊയിചോസ്റ്ററൈക്) എന്നാണ് അറിയപ്പെട്ടിരുന്നത്. ജർമ്മൻ ഓസ്ട്രിയയെ ജർമ്മനിയുമായി ഐക്യപ്പെടാൻ എൻ‌ടോന്ട് അധികാരങ്ങൾ (ഒന്നാം ലോക മഹായുദ്ധത്തിന്റെ സഖ്യകക്ഷികൾ) വിലക്കുക മാത്രമല്ല, ഒപ്പുവെക്കേണ്ട സമാധാന ഉടമ്പടിയിൽ ജർമ്മൻ ഓസ്ട്രിയ എന്ന പേരും അവർ നിരസിച്ചു; അതിനാൽ 1919 അവസാനത്തോടെ ഇത് ഓസ്ട്രിയ റിപ്പബ്ലിക്കായി മാറ്റി.
രണ്ടാം ലോക മഹായുദ്ധം
യുദ്ധാനന്തരം, പണപ്പെരുപ്പം ക്രോണിനെ വിലകുറച്ചുതുടങ്ങി, അത് ഇപ്പോഴും ഓസ്ട്രിയയുടെ നാണയമാണ്. 1922 ലെ ശരത്കാലത്തിലാണ് ഓസ്ട്രിയയ്ക്ക് ലീഗ് ഓഫ് നേഷൻസിന്റെ മേൽനോട്ടത്തിലുള്ള ഒരു അന്താരാഷ്ട്ര വായ്പ ലഭിച്ചത്. പാപ്പരത്വം ഒഴിവാക്കുക, കറൻസി സ്ഥിരപ്പെടുത്തുക, ഓസ്ട്രിയയുടെ പൊതു സാമ്പത്തിക സ്ഥിതി മെച്ചപ്പെടുത്തുക എന്നിവയായിരുന്നു വായ്പയുടെ ലക്ഷ്യം. ഓസ്ട്രിയ ഒരു സ്വതന്ത്ര രാജ്യത്ത് നിന്ന് ലീഗ് ഓഫ് നേഷൻസ് നിയന്ത്രിക്കുന്നതിലേക്ക് കടന്നതാണ് വായ്പയുടെ അർത്ഥം. ക്രോണിന് പകരമായി 10,000: 1 എന്ന നിരക്കിൽ 1925 ൽ ഷില്ലിംഗ് അവതരിപ്പക്കപ്പെട്ടു. പിന്നീട് ഇതിന്റെ സ്ഥിരത കാരണം ഇതിനെ "ആൽപൈൻ ഡോളർ" എന്ന് വിളിപ്പേരുണ്ടാക്കി. 1925 മുതൽ 1929 വരെ, കറുത്ത ചൊവ്വാഴ്ചയ്ക്ക് (Wall Street Crash of 1929) ശേഷം തകർച്ചയ്ക്ക് മുമ്പ് സമ്പദ്‌വ്യവസ്ഥ ഒരു ചെറിയ ഉയരത്തിൽ എത്തി.
ആദ്യത്തെ ഓസ്ട്രിയൻ റിപ്പബ്ലിക് 1933 വരെ നീണ്ടുനിന്നു, ചാൻസലർ ഏംഗൽബെർട്ട് ഡോൾഫസ് "പാർലമെന്റിന്റെ സ്വയം സ്വിച്ച് ഓഫ്" എന്ന് വിളിച്ച് ഇറ്റാലിയൻ ഫാഷിസത്തെ കേന്ദ്രീകരിച്ച് സ്വേച്ഛാധിപത്യ ഭരണകൂടം സ്ഥാപിച്ചു. ഈ സമയത്ത് രണ്ട് വലിയ പാർട്ടികളായ സോഷ്യൽ ഡെമോക്രാറ്റുകൾക്കും കൺസർവേറ്റീവുകൾക്കും അർദ്ധസൈനിക വിഭാഗങ്ങളുണ്ടായിരുന്നു- സോഷ്യൽ ഡെമോക്രാറ്റുകളുടെ ഷൂട്ട്‌സ്ബണ്ട് (Social Democrats' Schutzbund). ഇപ്പോൾ നിയമവിരുദ്ധമായി പ്രഖ്യാപിക്കപ്പെട്ടുവെങ്കിലും ആഭ്യന്തരയുദ്ധം പൊട്ടിപ്പുറപ്പെട്ടപ്പോൾ അത് സജീവമായിരുന്നു.
സമകാലിക യുഗം
ലഘുചിത്രം|720x720ബിന്ദു|ഓസ്ട്രിയയിലെ അധിനിവേശ മേഖലകൾ (Occupation sectors in Austria)- ചുവപ്പ്- സോവിയറ്റ് മേഖല, പച്ച- ബ്രിട്ടിഷ് മേഖല, നീല- അമേരിക്കൻ മെഖല, മഞ്ഞ (കാക്കി)-ഫ്രഞ്ച് മേഖല ജർമ്മനി പോലെ തന്നെ ഓസ്ട്രിയയെയും അമേരിക്കൻ, ബ്രിട്ടീഷ്, ഫ്രഞ്ച്, സോവിയറ്റ് മേഖലകളായി വിഭജിക്കുകയും ഓസ്ട്രിയയുടെ സഖ്യ കമ്മീഷൻ ഭരിക്കുകയും ചെയ്തു. 1943 ലെ മോസ്കോ പ്രഖ്യാപനത്തിൽ പ്രവചിച്ചതുപോലെ, സഖ്യകക്ഷികൾ ഓസ്ട്രിയയുടെ പരിചരണത്തിൽ സൂക്ഷ്മമായ വ്യത്യാസം കണ്ടു. സോഷ്യൽ ഡെമോക്രാറ്റുകൾ, കൺസർവേറ്റീവുകൾ, കമ്മ്യൂണിസ്റ്റുകൾ (1947 വരെ) എന്നിവരടങ്ങിയ ഓസ്ട്രിയൻ സർക്കാർ, സോവിയറ്റ് മേഖലയെ ചുറ്റിപ്പറ്റിയുള്ള വിയന്നയിൽ താമസിക്കുന്നത്, റെന്നർ സ്റ്റാലിന്റെ പപ്പറ്റായായിരിക്കാമെന്ന ചില സംശയങ്ങൾക്ക് ശേഷം 1945 ഒക്ടോബറിൽ പടിഞ്ഞാറൻ സഖ്യകക്ഷികൾ അംഗീകരിച്ചു. അങ്ങനെ, ഒരു പ്രത്യേക പടിഞ്ഞാറൻ ഓസ്ട്രിയൻ സർക്കാരിന്റെ രൂപീകരണവും രാജ്യ വിഭജനവും ഒഴിവാക്കപ്പെട്ടു. ഓസ്ട്രിയയെ പൊതുവേ ജർമ്മനി ആക്രമിക്കുകയും സഖ്യകക്ഷികൾ മോചിപ്പിക്കുകയും ചെയ്തതുപോലെയാണ് കണക്കാക്കപ്പെട്ടിരുന്നത്.
രണ്ടാം റിപ്പബ്ലിക്കിന്റെ രാഷ്ട്രീയ വ്യവസ്ഥ 1920, 1929 ലെ ഭരണഘടനയെ അടിസ്ഥാനമാക്കിയുള്ളതാണ്, അത് 1945 ൽ വീണ്ടും അവതരിപ്പിച്ചു. ഈ സംവിധാനത്തിന്റെ സവിശേഷത പ്രോപോർസ് (Proporz) ആണ്, അതായത് രാഷ്ട്രീയ പ്രാധാന്യമുള്ള മിക്ക പോസ്റ്റുകളും സോഷ്യൽ ഡെമോക്രാറ്റിക് പാർട്ടി ഓഫ് ഓസ്ട്രിയ (SPÖ) ഉം ഓസ്ട്രിയൻ പീപ്പിൾസ് പാർട്ടി (ÖVP) ഉം തമ്മിൽ തുല്യമായി വിഭജിക്കപ്പെട്ടിട്ടുണ്ട്.
1945 മുതൽ, ഒരു കക്ഷി സർക്കാർ വഴി ഭരണം രണ്ടുതവണ സംഭവിച്ചു: 1966–1970 (ÖVP), 1970–1983 (SPÖ). മറ്റെല്ലാ നിയമനിർമ്മാണ കാലഘട്ടങ്ങളിലും, ഒന്നുകിൽ SPÖ, ÖVP എന്നിവയുടെ ഒരു വലിയ സഖ്യം അല്ലെങ്കിൽ ഒരു "ചെറിയ സഖ്യം" (ഈ രണ്ടിൽ ഒരു പാർട്ടിയും, ഒരു ചെറിയ പാർട്ടിയും) രാജ്യം ഭരിച്ചു.
പ്രധാന കക്ഷികളായ SPÖ, ÖVP എന്നിവയ്ക്ക് ഓസ്ട്രിയയുടെ സൈനിക വിന്യാസത്തിന്റെ ഭാവി നിലയെക്കുറിച്ച് വിരുദ്ധ അഭിപ്രായങ്ങളുണ്ട്: പൊതുവേ SPÖ ഒരു നിഷ്പക്ഷ പങ്കിനെ പിന്തുണയ്ക്കുന്നുണ്ടെങ്കിലും, യൂറോപ്യൻ യൂണിയന്റെ സുരക്ഷാ നയവുമായി കൂടുതൽ സമന്വയിപ്പിക്കാൻ ÖVP വാദിക്കുന്നു; ഭാവിയിലെ നാറ്റോ അംഗത്വം പോലും ചില എ‌വി‌പി രാഷ്ട്രീയക്കാർ തള്ളിക്കളയുന്നില്ല (ഉദാ. ഡോ. വെർണർ ഫാസ്ലാബെൻഡ് (ÖVP) 1997 ൽ). വാസ്തവത്തിൽ, ഓസ്ട്രിയ യൂറോപ്യൻ യൂണിയന്റെ പൊതു വിദേശ-സുരക്ഷാ നയത്തിൽ (Common Foreign and Security Policy) പങ്കെടുക്കുന്നു, സമാധാന പരിപാലനത്തിലും സമാധാനം സൃഷ്ടിക്കുന്ന ജോലികളിലും പങ്കെടുക്കുന്നു, നാറ്റോയുടെ "സമാധാനത്തിനുള്ള പങ്കാളിത്തം" അംഗവുമായി. ഭരണഘടന അതനുസരിച്ച് ഭേദഗതി ചെയ്തു. 2011 ൽ ലിക്തെൻസ്റ്റൈൻ ഷെഞ്ചൻ ഏരിയയിൽ ചേർന്നതിനാൽ, ഓസ്ട്രിയയുടെ അയൽരാജ്യങ്ങളൊന്നും അതിർത്തി നിയന്ത്രണങ്ങൾ നടപ്പാക്കുന്നില്ല.
പ്രെയിസ് ദ ലോർഡ്
ഷിബു ഗംഗാധരന്റെ സംവിധാനത്തിൽ 2012-ൽ ചിത്രീകരണമാരംഭിക്കുന്ന മലയാളചലച്ചിത്രമാണ് പ്രെയിസ് ദ ലോർഡ്. ഷിബു ഗംഗാധരന്റെ ആദ്യ സംവിധാന സംരംഭമാണ് ഈ ചിത്രം. മമ്മൂട്ടിയാണ് ചിത്രത്തിലെ പ്രധാനകഥാപാത്രമായ ജോയി എന്ന കർഷകനെ അവതരിപ്പിക്കുന്നത്. സക്കറിയ രചിച്ച പ്രെയിസ് ദ ലോർഡ് എന്ന നോവലെറ്റാണ് ചലച്ചിത്രരൂപം പ്രാപിക്കുന്നത്. ടി.പി. ദേവരാജൻ ചിത്രത്തിനു തിരക്കഥ രചിക്കുന്നു.
ഓസ്ട്രിയ
അഡ്മിനിസ്ട്രേറ്റീവ് ഡിവിഷനുകൾ
ഒൻപത് സംസ്ഥാനങ്ങൾ അടങ്ങുന്ന ഒരു ഫെഡറൽ റിപ്പബ്ലിക്കാണ് ഓസ്ട്രിയ (ജർമ്മൻ: Bundesländer).
പ്രെയിസ് ദ ലോർഡ്
ഇതിവൃത്തം
കൃഷിയിൽ വ്യാപൃതനായി ജീവിക്കുന്ന പാലായിലെ ജോയിയെന്ന ധനിക കർഷകനെയാണ് മമ്മൂട്ടി അവതരിപ്പിക്കുന്നത്. കൃഷിയിലുള്ള വ്യാപൃതി മൂലം പുറംലോകത്തെക്കുറിച്ച് ജോയിക്ക് വലിയ ധാരണകളില്ല. അവിചാരിതമായി ഒരു കമിതാക്കളെ കണ്ടുമുട്ടുന്നതിലൂടെ ജോയിയുടെ ജീവിതത്തോടുള്ള കാഴ്ചപ്പാട് മാറുന്നതാണ് ചിത്രത്തിന്റെ ഇതിവൃത്തം.
പുറത്തേക്കുള്ള കണ്ണികൾ
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
ഓസ്ട്രിയ
അവലംബം
വർഗ്ഗം:യൂറോപ്യൻ രാജ്യങ്ങൾ വർഗ്ഗം:റിപ്പബ്ലിക്കുകൾ വർഗ്ഗം:ഓസ്ട്രിയ വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ വർഗ്ഗം:ജർമ്മൻ ഭാഷ സംസാരിക്കപ്പെടുന്ന രാജ്യങ്ങൾ വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
പിഗ്ബെൽ രോഗം
മലിനമാക്കപ്പെട്ട ഭക്ഷ്യവസ്തുക്കളിൽ നിന്നു പകരുന്ന രോഗമാണിത്.ഇറച്ചി ഉത്പന്നങ്ങൾ,ഇറച്ചിക്കറി എന്നിവയിലുള്ള ക്ലോസ്ട്രിഡിയം പെർഫ്രിഞ്ചൻസ് ടൈപ്പ് -സി എന്ന ബാക്ടീരിയയാണ് രോഗഹേതു.പന്നിയിലും മനുഷ്യനിലുമാണ് രോഗബാധ കൂടുതലും കണ്ടുവരുന്നത്.
ലക്ഷണങ്ങൾ
പനി,വയറുവേദന,വയറിളക്കം,ഛർദ്ദി എന്നിവയാണ്. മൃഗങ്ങളിൽ രോഗലക്ഷണങ്ങൾ കാണാറില്ല.രോഗലക്ഷണങ്ങൾ അധികകാലം തുടർന്നാൽ രോഗിയുടെ നില ഗുരുതരമാകും.
വർഗ്ഗം:രോഗങ്ങൾ
ത്യാഗരാജൻ
കർണ്ണാടകസംഗീതത്തിലെ ഏറ്റവും പ്രമുഖരായ വാഗ്ഗേയകാരന്മാരിൽ ഒരാളാണ് ത്യാഗരാജൻ (തെലുങ്ക്: శ్రీ త్యాగరాజ స్వామి;തമിഴ്: ஸ்ரீ தியாகராஜ சுவாமிகள் ജ. 1767) മ. 1847). ത്യാഗരാജൻ, മുത്തുസ്വാമി ദീക്ഷിതർ, ശ്യാമശാസ്ത്രികൾ എന്നിവർ കർണ്ണാടക സംഗീതത്തിലെ ത്രിമൂർത്തികൾ എന്ന് അറിയപ്പെടുന്നു.
ജീവിതരേഖ
തഞ്ചാവൂരിനടുത്തുള്ള തിരുവാരൂരിൽ 1767 മെയ് 4-ന് ഒരു തെലുങ്ക് ബ്രാഹ്മണകുടുംബത്തിൽ ജനിച്ച അദ്ദേഹം സമീപസ്ഥലമായ തിരുവൈയാറിൽ ആണ് വളർന്നത്. പണ്ഡിതനായ രാമബ്രഹ്മവും ഗായികയായിരുന്ന സീതമ്മയുമായിരുന്നു അദ്ദേഹത്തിന്റെ മാതാപിതാക്കൾ. ഇവരുടെ ഇളയമകനായിരുന്നു അദ്ദേഹം. രാമബ്രഹ്മം 1774-ൽ തഞ്ചാവൂരിൽ നിന്നും തിരുവൈയ്യാറിലേക്ക് കുടുംബ- സമേതം താമസം മാറുകയും, ത്യാഗരാജൻ അവിടെവെച്ച് പ്രസിദ്ധ സംഗീതജ്ഞനായ സോന്തി വെങ്കിടരമണയ്യയുടെ ശിക്ഷണത്തിൽ സംഗീതം അഭ്യസിക്കുകയും ചെയ്തു. തെലുങ്ക്, സംസ്കൃതം എന്നീ ഭാഷകളിലും വേദശാസ്ത്രങ്ങളിലും സംഗീതത്തിലും പാണ്ഡിത്യം നേടിയ അദ്ദേഹം സംഗീതത്തിലൂടെ ഭക്തിയും തത്ത്വചിന്തയും പ്രചരിപ്പിച്ച് ലളിതജീവിതം നയിച്ചു. 1847 ജനുവരി 6-ആം തീയതിയാണ് ത്യാഗരാജൻ അന്തരിച്ചത്, തിരുവൈയാറിൽ തന്നെയായിരുന്നു അദ്ദേഹത്തിന്റെ സമാധിയും‍.
സംഗീതജീവിതം
കർണാടകസംഗീതം എന്നറിയപ്പെടുന്ന ദക്ഷിണേന്ത്യൻ സംഗീതത്തിന്റെ വളർച്ചയ്ക്കും പ്രചാരണത്തിനും ത്യാഗരാജസ്വാമികൾ അതുല്യവും അമൂല്യവുമായ സംഭാവനകളാണ് നൽകിയിട്ടുള്ളത്. ശ്രീരാമഭഗവാന്റെ പരമഭക്തനും ഉപാസകനുമായിരുന്ന ത്യാഗരാജസ്വാമികളുടെ വളരെയധികം കീർത്തനങ്ങൾ ശ്രീരാമനെ പ്രകീർത്തിക്കുന്നവയാണ്. തത്ത്വജ്ഞാനപരങ്ങളും സന്മാർഗജീവിതപ്രേരകങ്ങളുമായ നിരവധി കീർത്തനങ്ങളും അദ്ദേഹം രചിച്ചിട്ടുണ്ട്. ലൗകികസുഖങ്ങളുടെ പരിത്യാഗവും, നിസ്സംഗത്വവും, ഭഗവൽച്ചരണാഗതിയും, ആത്മസാക്ഷാൽക്കാരവും ഉദ്ബോധിപ്പിക്കുന്നവയാണ് ത്യാഗരാജകീർത്തനങ്ങളിൽ ഭൂരിഭാഗവും. ത്യാഗരാജസ്വാമികളുടെ സാന്നിദ്ധ്യത്തിൽ സ്വരങ്ങൾ ചിട്ടപ്പെടുത്തിയ കീർത്തനങ്ങളെ, അദ്ദേഹത്തിന്റെ ശിഷ്യപരമ്പരകൾ സൂക്ഷ്മതയോടെ പഠിച്ച് സാധകം ചെയ്ത് പ്രചരിപ്പിക്കുന്നതിനാൽ ആ കീർത്തനങ്ങൾ രൂപഭേദമില്ലാതെ, പൂർ‌വ്വരൂപത്തിൽത്തന്നെ നിലനിന്നു വരുന്നു.
ത്യാഗരാജസ്വാമികളുടെ ജീവിതകാലത്താണ് കർണാടകസംഗീതം പൂർണവളർച്ച പ്രാപിച്ചത്. അദ്ദേഹം തോഡി, ശങ്കരാഭരണം, കാംബോജി, കല്യാണി തുടങ്ങിയ പ്രസിദ്ധരാഗങ്ങളിൽ വളരെയേറെ കീർത്തനങ്ങൾ രചിച്ചിട്ടുണ്ട്. അദ്ദേഹം സ്വയം പ്രചരിപ്പിച്ച ഖരഹരപ്രിയ രാഗത്തിലും അനേകം കീർത്തനങ്ങൾ വിരചിച്ചിട്ടുണ്ട്.
ത്യാഗരാജസ്വാമികൾ ഘനരാഗങ്ങളായ നാട്ട, ഗൗള, ആരഭി, വരാളി, ശ്രീരാഗം എന്നിവയിൽ യഥാക്രമം രചിച്ച ജഗദാനന്ദകാരക, ദുഡുകുഗല, സാധിഞ്ചനെ, കനകനരുചിര, എന്തരോ മഹാനുഭവുലു എന്നീ കീർത്തനങ്ങൾ അദ്ദേഹത്തിന്റെ സംഗീത സിദ്ധിയുടെയും സാഹിത്യ ജ്ഞാനത്തിന്റെയും ഈശ്വരഭക്തിയുടെയും പ്രത്യക്ഷഭാവങ്ങളായി പ്രശോഭിക്കുന്നു. ഇവ പഞ്ചരത്നകീർത്തനങ്ങൾ എന്നറിയപ്പെടുന്നു. സുന്ദരകൃതികളാൽ കർണാടകസംഗീതത്തെ സമ്പന്നമാക്കിയ ത്യാഗരാജസ്വാമികൾ സംഗീതവിദ്വാന്മാർക്കും സംഗീതവിദ്യാർത്ഥികൾക്കും നിത്യസ്മരണീയനായ 'സദ്ഗുരു’വായി എന്നെന്നും വിരാജിക്കുന്നു.
"ത്യാഗരാജ" എന്ന് ആണ് അദ്ദേഹം കൃതികളിൽ മുദ്ര ആയി ഉപ‌യോഗിച്ചിരുന്നത്.
പട്ടാമ്പി നഗരസഭ
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ നഗരസഭകൾ
മിഥുനം (ചലച്ചിത്രം)
പ്രിയദർശന്റെ സംവിധാനത്തിൽ മോഹൻലാൽ, ശ്രീനിവാസൻ, ഇന്നസെന്റ്, ഉർവശി എന്നിവർ പ്രധാനവേഷങ്ങളിൽ അഭിനയിച്ച് 1993ൽ പുറത്തിറങ്ങിയ ഒരു മലയാളചലച്ചിത്രമാണ് മിഥുനം. പ്രണവം ആർട്സിന്റെ ബാനറിൽ മോഹൻലാൽ നിർമ്മിച്ച ഈ ചിത്രം പ്രണാമം പിൿചേഴ്‌സ് ആണ് വിതരണം ചെയ്തത്. കഥയും തിരക്കഥയും സംഭാഷണവും രചിച്ചത് ശ്രീനിവാസൻ ആണ്.
കഥാസംഗ്രഹം
പരേതയായ അമ്മയുടെ പേരിലുള്ള ദാക്ഷായണി ബിസ്കറ്റ് ഫാക്ടറി ആരംഭിക്കാൻ സേതുമാധവന് പദ്ധതിയുണ്ട്. എന്നാൽ ഉദ്യോഗസ്ഥരുടെ അഴിമതി അദ്ദേഹത്തിന് മുന്നിലുള്ള തടസ്സങ്ങളാണ്. അതോടൊപ്പം, പരിഹാര രഹിതമായ തന്റെ കുടുംബത്തിലെ പ്രശ്നങ്ങൾ, സഹോദരന്മാർ തമ്മിലുള്ള വഴക്കുകൾ, മറ്റ് കുടുംബ പ്രശ്നങ്ങൾ എന്നിവ പരിഹരിക്കേണ്ടതുണ്ട്.
തന്റെ ദീർഘകാല പ്രതിശ്രുത വധു സുലോചനയെ സേതു വിവാഹം കഴിക്കുന്നു, അവർ വിവാഹത്തിന് മുമ്പ് കാണിച്ച സ്നേഹം അവളോട് ഇപ്പോൾ ഇല്ലെന്ന് സുലോചന എല്ലായ്പ്പോഴും പറയുന്നു. ഒരുപാട് ഹാസ്യ സംഭവങ്ങൾക്ക് ശേഷം, സേതു തന്റെ ഫാക്ടറി സ്ഥാപിക്കുകയും സുലോചന തന്റെ തെറ്റുകൾ മനസിലാക്കുകയും സേതുവിനെ മനസ്സിലാക്കുകയും അവരുടെ മധുവിധു പുനരാരംഭിക്കാൻ ഊട്ടിയിലേക്ക്  പോകുകയും ചെയ്യുന്നു.
സംഗീതം
ഒ.എൻ.വി. കുറുപ്പ് എഴുതിയ ഗാനങ്ങൾക്ക് സംഗീതം പകർന്നത് എം.ജി. രാധാകൃഷ്ണൻ ആണ്. പശ്ചാത്തലസംഗീതം ഒരുക്കിയിരിക്കുന്നത് എസ്.പി. വെങ്കിടേഷ്. ഗാനങ്ങൾ വിപണനം ചെയ്തത് മാഗ്ന സൗണ്ട്സ്.
പുറത്തേക്കുള്ള കണ്ണികൾ
വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
മാഡ്രിഡ്
അവലംബം
വർഗ്ഗം:യൂറോപ്പിലെ തലസ്ഥാനങ്ങൾ വർഗ്ഗം:മാഡ്രിഡ് വർഗ്ഗം:സ്പെയിനിലെ നഗരങ്ങൾ
തുംപെങ്
ഇന്തോനേഷ്യയിലെ, പ്രത്യേകിച്ച് ജാവ, ബാലി, മദുര പ്രദേശങ്ങളിൽ പ്രചാരത്തിലുള്ള ചോറുകൊണ്ടുള്ള ഒരു ഭക്ഷണവിഭവമാണ് തുംപെൻങ്.(Tumpeng). മുമ്പ് ജനനം, മരണം, വിവാഹം, തുടങ്ങിയ ഒത്തുകൂടൽ ചടങ്ങുകൾക്ക് അവിഭാജ്യ ഘടകമായി വിളമ്പിയിരുന്ന വിശിഷ്ട വിഭവമായിരുന്നു തുംപെൻങ്.
രൂപം
കുന്നു പോലെ കോൺ  ആകൃതിയിൽ ചോറ് കുത്തിനിർത്തുന്നു. തംപ(tampah) എന്ന മുളക്കൂടാണ് ഇതിനു അച്ചായി ഉപയോഗിക്കുന്നത്. കോണിന്റെ/ചോറിന്റെ  മുകൾഭാഗം വാഴയില തൊപ്പി കൊണ്ട് അലങ്കരിക്കുന്നു. കുന്നിന്റെ താഴ്ഭാഗത്ത് പലതരം കറിവിഭവങ്ങൾ ചുറ്റിനും നിരത്തുന്നു. ഇവ സസ്യ/മാംസ വിഭവങ്ങളാകാം.
സാധാരണ ചോറ്, തേങ്ങാപാലിൽ പുഴുങ്ങിയ ചോറ്, മഞ്ഞൾ മുക്കിയുണ്ടാക്കിയ മഞ്ഞ ചോറ് തുടങ്ങിയ പലയിനങ്ങളിൽ തുംപെൻങ് ഉണ്ടാക്കാറുണ്ട്. ചുറ്റുമുള്ള കറികൾ കോഴിയിറച്ചി, മാട്ടിറച്ചി, മുട്ട, വിവിധയിനം പച്ചകറികൾ തുടങ്ങി പലതുമാവാം.
ഇന്തോനേഷ്യൻ സർക്കാർ ടൂറിസ്റ്റ് പ്രതീകങ്ങളായി തിരഞ്ഞെടുത്ത 30 ഭക്ഷണ വിഭവങ്ങളിൽ ഒന്ന് തുംപെൻങ് ആണ്. ദേശീയ വിഭവം എന്ന അംഗീകാരം 2014 മുതൽക്ക് ഇതിനുണ്ട്.
പ്രതീകാത്മകത
വിശേഷ വേളകളിലെ ഈ വിശിഷ്ട ഭക്ഷണത്തിന് പിന്നിൽ ഗഹനമായ തത്ത്വങ്ങൾ അടങ്ങിയിരിക്കുന്നതായി കരുതപ്പെടുന്നു.
തയ്യാറാക്കുമ്പോൾ
സ്ത്രീകളാണ് ചോറ് ഉണ്ടാക്കുന്നത്. പുരുഷന്മാർ കൂട്ടുകറികൾ ഉണ്ടാക്കാൻ കൂടുന്നു. ആർത്തവത്തിലുള്ള‍‍ സ്ത്രീകൾ പാചകം ചെയ്യാൻ പാടുള്ളതല്ല. പാചകം ചെയ്യുമ്പോൾ സ്ത്രീകളുമായി സംസാരിക്കാൻ പാടുള്ളതല്ല.
അലങ്കാരങ്ങൾ
ചോറുകുന്നിന്റെ മുകളിലുള്ള വാഴതൊപ്പിയിൽ കാന്താരിമുളകോ, മറ്റ് ഇനം മുളകുകളോ പിടിപ്പിച്ചിരിക്കും. അഗ്നിയുടെ പ്രതീകമാണ് മുളക്. കുന്നിന്റെ മുകളിലുള്ള ഈ അലങ്കാരം അഗ്നിപർവ്വത മേഖലയായ ഇന്തോനേഷ്യൻ ഭൂപകൃതിയെ സൂചിപ്പിക്കുന്നു.
തുംപെങ് വൈവിധ്യം
വിശിഷ്ടാവസങ്ങൾക്കനുസരിച്ച് തുംപെങിന്റെ ഘടനയിലും ഉള്ളടക്കത്തിലും വൈവിധ്യം  പ്രകടമാവുന്നു.
ആധുനിക കാലത്ത്
പാശ്ചാത്യലോകം പ്രചാരത്തിലാക്കിയ ബർത്ത്ഡേ കേക്കിന്റെ ഇന്തോനേഷ്യൻ പതിപ്പായി ഇന്ന് തുംപെങ് മാറിയിരിക്കുന്നു. ഏത് സന്തോഷ വേളകളിലും, കൂടിച്ചേരലുകളിലും തുംപെങ് സാന്നിധ്യം അറിയിക്കുന്നു. കുറിക്കല്യാണം, കരയോഗങ്ങൾ, യാത്രയയപ്പ്, അരങ്ങേറ്റങ്ങൾ, എന്നിങ്ങനെയുള്ള ഏത് സന്ദർഭങ്ങളിലും തുംപെങ് വിഭവമാകുന്നു.
സ്വാതന്ത്ര്യദിനം, വനിതാവിമോചന ദിനം തുടങ്ങിയ വേളകളിൽ തുംപെങ് പാചക മൽസരങ്ങൾ പതിവാണ്. കാഴ്ചയിലും സ്വാദിലും മികവ് പുലർത്തുന്നവ തയ്യാറാക്കുന്നവരാണ് ജേതാക്കൾ.
ദേശീയ വിമാന സർവ്വീസായ ഗരുഡ, 2009 മുതൽക്ക് ദേശീയ ആതിഥേയതിന്റെ പ്രതീകമായി തുംപെങ് യാത്രികർക്ക് നൽകി തുടങ്ങി.
സിങ്കപ്പൂർ, നെതർലാൻഡസ് തുടങ്ങിയ ചില വിദേശ രാജ്യങ്ങളിലെ ഇന്തോനേഷ്യൻ ഭക്ഷണശാലകളിൽ ഇന്ന് തുംപെങ് ലഭ്യമാണ്.
ജക്കാർത്തയിലുള്ള പൂർണ ഭക്തി പെർത്ത്വി മ്യൂസിയം (Purna Bhakti Pertiwi Museum) ഉണ്ടാക്കിയിരിക്കുന്നത് തുംപെങ് ആകൃതിയിലാണ്.
അവലംബം
വർഗ്ഗം:ഭക്ഷണപദാർത്ഥങ്ങൾ
അലാമിക്കളി
കാസർഗോഡ്‌ ജില്ലയിലെ ചില പ്രദേശങ്ങളിലും‌ കർണാടകയിലെ മം‌ഗലാപുരം‌ പ്രദേശങ്ങളിലും‌ കണ്ടുവന്നിരുന്ന ഒരു നാടോടി കലാരൂപമാണ് അലാമികളി. ഹിന്ദുമുസ്ലീം‌ മതസൗഹാർദത്തിന്റെ പാഠങ്ങൾ ഉൾക്കൊള്ളുന്ന ഒരു കലാരൂപമായിരുന്നു ഇത്‌. മുസ്‌ലിം ചരിത്രത്തിലെ ഒരു പ്രധാന അദ്ധ്യായമായ കർബല യുദ്ധത്തിന്റെ അനുസ്‌മരണാർത്ഥമാണ് മുസ്ലീം‌ മതസ്‌ഥർ മുഹറമാഘോഷിക്കുന്നത്‌. ഈ സ്മരണ തന്നെയാണ് അലാമികളിയിലൂടെയും‌ പ്രതിധ്വനിക്കുന്നത്. മുസ്ലീങ്ങളിലെ ഹനഫി വിഭാഗത്തിൽപ്പെട്ട‌ ഫക്കീർമാരായ'അലാമികൾ' അവതരിപ്പിച്ചിരുന്ന കളിയായിരുന്നു അലാമിക്കളി. അലാമി വേഷം ധരിച്ച് ചടങ്ങിനെ വർണ്ണാഭമാക്കുന്നത് ഹിന്ദുമത വിഭാഗത്തിൽപ്പെട്ടവരാണ്. ഈ ചടങ്ങുകളുടേയെല്ലാം കാർമ്മികത്വം വഹിക്കുന്നത് മുസ്ലീം‌മതത്തിലെ പ്രമാണിമാരും ആയിരിക്കും.
അലാമികളിയും കർബലായുദ്ധവും
ഹസ്രത്ത്‌ ഇമാം ഹുസൈന്റെ നേതൃത്വത്തിൽ ഏകാധിപതിയായ യസീദിന്റെ ദുർഭരണത്തിനെതിരേ ധർമ്മയുദ്ധം‌ നടക്കുകയുണ്ടായി. യുദ്ധത്തിൽ ശത്രുസൈന്യങ്ങൾ കരിവേഷമണിഞ്ഞ്‌ ഹുസൈന്റെ കുട്ടികളേയും മറ്റും‌ ഭയപ്പെടുത്തുന്നു. ഇതിന്റെ ഓർമ്മ നിലനിർത്തുന്നതാണ് അലാമിവേഷങ്ങൾ. അതികഠിനമായ യുദ്ധത്തിനിടയിൽ തളർന്നുപോയ ഹുസൈന്റെ ആൾക്കാർ ദാഹജലത്തിനായി ഉഴറി നടന്നപ്പോൾ യസീദിന്റെ സൈന്യം‌ കിണറിനു ചുറ്റും‌ അഗ്നികുണ്ഡങ്ങൾ നിരത്തി അവർക്കു ദാഹജലം‌ നിഷേധിക്കുന്നു. യുദ്ധരം‌ഗത്തെ ഈ സം‌ഭവവികാസങ്ങൾ അലാമികളിയിൽ അനുസ്‌മരിക്കുന്നുണ്ട്‌. അലാമികളിയുടെ സമാപന ചടങ്ങുകളിൽ പ്രധാനപ്പെട്ട ഒന്നാണ് അഗ്നികുണ്ഡമൊരുക്കലും തീക്കനലിൽ കിടന്നുരുളലുമൊക്കെ. അന്നു യുദ്ധരം‌ഗത്തു മൃതിയടഞ്ഞ സേനാനികളെ ബഹുമാനിക്കാൻ കൂടിയാണിതു ചെയ്യുന്നത്‌. യുദ്ധത്തിനൊടുവിൽ ഹുസൈൻ ക്രൂരമായി വധിക്കപ്പെട്ടു, ശരീരഭാഗങ്ങൾ ഛേദിക്കപ്പെട്ടു. അദ്ദേഹത്തിന്റെ ഭൗതികശരീരം‌ അടക്കാൻ ശ്രമിച്ച യസീദിന്റെ ആൾക്കാൾ ഹുസൈന്റെ കൈകൾ മണ്ണിൽ മൂടാനാവതെ വലയുന്നു. എത്ര ശ്രമിച്ചിട്ടും ആ കരങ്ങൾ മണ്ണിൽ താഴാതെ തന്നെ നിന്നപ്പോൾ ശത്രുക്കൾ പകുതിമാത്രം‌ അടക്കം‌ ചെയ്തു രക്ഷപ്പെടുകയായിരുന്നു. അലാമികളിയുടെ പ്രധാന ഇനങ്ങളിൽ ഒന്നായ വെള്ളിക്കരം‌ എഴുന്നെള്ളിപ്പ്‌ ഇതിന്റെ അനുസ്മരണമാണ്.
ചരിത്രം‌
കാസർഗോഡു ജില്ലയിൽ കാഞ്ഞങ്ങാടിനടുത്ത്‌ അലാമിപ്പള്ളി എന്നൊരു സ്ഥലമുണ്ട്‌. പ്രധാനമായും‌ അലാമിക്കളി അരങ്ങേറിയിരുന്നത്‌ അവിടെ ആയിരുന്നു. കാസർഗോഡു ജില്ലയിൽ തന്നെ അലാമിപ്പള്ളി കൂടാതെ ചിത്താരി, കോട്ടികുളം‌, കാസർഗോഡ്‌ എന്നിങ്ങനെ മുസ്ലീങ്ങൾ അധിമായി താമസിച്ചു വരുന്ന വിവിധ സ്ഥലങ്ങളിൽ അലാമിക്കളി അരങ്ങേറിയിട്ടുണ്ട്‌. അലാമിപ്പള്ളിയാണ് അലാമിക്കളിയുടെ പ്രധാന കേന്ദ്രം‌. അലാമികൾക്കിവിടെ ആരാധനയ്‌ക്കായി പള്ളിയൊന്നുമില്ല; പകരം‌ അഗ്നികുണ്ഡത്തിന്റെ ആകൃതിയിൽ ഒരു കൽത്തറ മാത്രമാണുള്ളത്‌. ഹിന്ദുസ്ഥാനിഭാഷ സം‌സാരിക്കുന്ന ഹനഫി വിഭാഗത്തിൽപെട്ട മുസ്ലീങ്ങളാണ് അലാമി ചടങ്ങുകൾക്ക്‌ നേതൃത്വം‌ വഹിച്ചതും അതു സം‌ഘടിപ്പിച്ചു വന്നതും‌. തുർക്കൻമാരെന്നും‌ സാഹിബൻമാരെന്നും‌ ഇവർ അറിയപ്പെടുന്നു. അലാമിപ്പള്ളിയിലും‌ പരിസരപ്രദേശങ്ങളിലുമായി ഇന്നും‌ ഇവർ ജീവിച്ചുപോരുന്നു. ടിപ്പുവിന്റെ പടയോട്ടകാലത്തായിരുന്നു തുർക്കൻമാരുടെ വരവ്‌. ഇവർ പുതിയോട്ട (പുതിയ+കോട്ട = കാഞ്ഞങ്ങാടിന്റെ ഭാഗമായ മറ്റൊരു സ്ഥലനാമം‌)യുടെ പരിസര പ്രദേശങ്ങളിലും‌ കോട്ടയ്‌ക്കകത്തും‌ അന്ന്‌ താമസമുറപ്പിച്ചു. തുർക്കൻമാരുടെ ആയോധനകല വളരെ പ്രസിദ്ധമായതിനാൽ ആദരസൂചകമായിട്ടാണിവരെ സാഹിബൻമാർ എന്നു വിളിച്ചു പോന്നത്‌. ടിപ്പുവിൽ നിന്നും‌ കോട്ട കമ്പനിപ്പട്ടാളം‌ കൈവശപ്പെടുത്തിയപ്പോൾ പരിസരപ്രദേശത്ത്‌ താമസമുറപ്പിച്ച തുർക്കൻമാർക്ക്‌ ആ സ്ഥലങ്ങളൊക്കെ ദർക്കാസായി പതിച്ചു കിട്ടി. പിന്നീട്‌ ഉപജീവനത്തിനു വഴിയില്ലാതെ വളരെയേറെ കഷ്ടപ്പെടേണ്ടി വന്ന തുർക്കൻമാരിൽ പലരും‌ തിരിച്ചു പോവുകയോ മറ്റു പണികളിൽ ഏർപ്പെടുകയോ ചെയ്തു. അതിലൊരു കുടും‌ബം‌ അന്നു നാടുവാഴി ഭൂപ്രഭുക്കളായിരുന്നു ഏച്ചിക്കാനക്കാരുടെ കാട്ടുകാവൽക്കാരായി. ഫക്കീർ സാഹിബിന്റെ ആ കുടുംബപരമ്പരയിലെ പ്രതാപശാലിയായിരുന്ന റസൂൽ സാഹിബാണ് അലാമിക്കളി അവസാനമായി സംഘടിപ്പിച്ചത്‌.
ചടങ്ങ്‌
മുഹറം‌ ഒന്നിന്‌ ഫക്കീർ സാഹിബിന്റെ വീട്ടിൽ നിന്നും‌ കൈരൂപം‌ പ്രത്യേക പ്രാർത്ഥനയോടെ പുതിയോട്ടയിലുള്ള സങ്കല്പസ്ഥാനത്ത്‌ എത്തിക്കുന്നതോടെയാണ് ചടങ്ങുകൾ തുടങ്ങുന്നത്‌. രോഗശമനത്തിനും‌ ആത്മസാക്ഷാത്‌കാരത്തിനുമായി നേർച്ച നേർന്നവർ സ്ത്രീപുരുഷഭേദമന്യേ അലാമിത്തറയിൽ എത്തുന്നു. അലാമിപ്പള്ളിയിലെ കൈരൂപം‌ ദർശിച്ച്‌ അവർ ഒന്നരപ്പണം വീതം‌ കാണിക്ക വെച്ചിരുന്നു. തീർത്ഥമായി ഫക്കീറിൽ നിന്നും‌ നാടയാണു വാങ്ങിച്ചിരുന്നത്‌. അലാമികൾ കഴുത്തിലോ കൈകളിലോ അണിയുന്ന ചരടാണു നാട. നാട വാങ്ങുന്നതോടു കൂടിയാണ് അലാമികൾ രൂപം‌ കൊള്ളുന്നത്‌.
മുഹറം‌ പത്തിനാണ് ചടങ്ങുകൾ അവസാനിക്കുന്നത്‌. പത്താം‌ നിലാവെന്നാണ് ഈ ദിവസം‌ അറിയപ്പെടുന്നത്‌. അലാമികളും‌ വ്രതമനുഷ്‌ഠിച്ചിരിക്കുന്ന സ്ത്രീകളും‌ അന്നേ ദിവസം‌ അലാമിത്തറയിൽ എത്തുന്നു. മുൻകൂട്ടി തയ്യാറാക്കിയ അഗ്നികുണ്ഡം‌ അവിടെ എരിങ്ങുകൊണ്ടിരിക്കും‌. മുമ്പെത്തെ വർഷത്തെ അഗ്നികുണ്ഡത്തിന്റെ ചാരം‌ ഒരിക്കലും‌ അവിടേനിന്നും‌ നീക്കം‌ ചെയ്യാറില്ല. അഗ്നികുണ്ഡത്തിൽ നിന്നും‌ തീക്കനൽ വാരിയെടുത്ത്‌ ഒരു ചെപ്പിനകത്താക്കി ആ ചാരത്തിൽ നിക്ഷേപിക്കും‌. അടുത്ത വർഷം‌ അഗ്നികുണ്ഡമൊരുക്കാനുള്ള തീ‌ ഈ ചെപ്പിനുള്ളിൽ നിന്നുമാണത്രേ എടുക്കാറുള്ളത്‌. ഫക്കീർ കുടും‌ബത്തിലെ അവകാശി അഗ്നികുണ്ഡത്തിൽ നിന്നും‌ കൈനിറയെ കനലുകൾ വാരി ഉയർത്തി പിടിച്ച്‌ ഏറെ നേരം‌ 'ദുആ' ഉരയ്‌ക്കും‌ (പ്രാർത്ഥന നടത്തും). ശേഷം‌ കനൽകട്ടകൾ അവിടെ തന്നെ നിക്ഷേപിക്കുന്നു. അലാമികളും‌ സഹായികളും‌ കൂടി ഈ പ്രാർത്ഥനയ്‌ക്കു ശേഷം‌ നിക്ഷേപിച്ച കനൽകട്ടകളെ അഗ്നികുണ്ഡത്തിലെ കനൽകട്ടകളുമായ്‌ ചേർത്ത്‌ ഏറെ നേരം‌ ഇളക്കുന്നു. തുടർന്ന്‌ അതിൽ നിന്നും‌ കനലുകളെടുത്ത്‌ വാരിവിതറി അതിൽ കിടന്നുരുണ്ട്‌ പ്രദക്ഷനം‌ വെക്കുന്നു.
വ്രതമെടുത്ത സ്ത്രീകൾ തലയിൽ നിറകുടവും‌ ധരിച്ച്‌ അഗ്നികുണ്ഡത്തിനരികെ ഇരിക്കുന്നുണ്ടാവും‌. ഫക്കീർ ഇവരുടെ തലയിൽ തീ കോരിയിടും‌. പിന്നീട്‌ മയിൽപ്പീലി കൊണ്ട്‌ തീക്കട്ടകൾ ഉഴിഞ്ഞുമാറ്റും‌. ചടങ്ങുമായി ബന്ധപ്പെട്ട്‌ ആർക്കും‌ തന്നെ പൊള്ളലേറ്റ ചരിത്രം‌ ഉണ്ടായിട്ടില്ല. നേരം‌ പുലരും‌ വരെ ചടങ്ങുകൾ നീണ്ടു നിൽക്കും‌. പുലർച്ചയ്‌ക്കു ശേഷം‌ ചടങ്ങുകൾക്ക്‌ സമാപനം‌ കുറിക്കുകയായി. ഇതിന്റെ ഭാഗമായി വെള്ളിക്കരങ്ങൾ എഴുന്നെള്ളിച്ചുകൊണ്ട്‌ അടുത്തുള്ള അരയിപ്പുഴയിൽ പോയി കുളിച്ച്‌ ദേഹശുദ്ധി വരുത്തുന്നു. അവിടെ നിന്നും‌ വെള്ളിക്കരം‌ ഫക്കീർപുരയിൽ കൊണ്ടുവന്നശേഷം‌ എല്ലാവരും‌ പിരിയുന്നു.
വേഷവിധാനവും നാടോടിപ്പാട്ടും‌
അലാമി വേഷം‌ കെട്ടുന്നത്‌ ഹിന്ദുമതത്തിൽ പെട്ടവർ മാത്രമാണ്‌. ദേഹം‌ മുഴുവൻ കരിയും‌ അതിൽ വെളുത്ത പുള്ളികളുമാണ് അലാമികളുടെ വേഷം‌. കഴുത്തിൽ പഴങ്ങളും‌ ഇലകളും‌ കൊണ്ടുള്ള മാലയും‌ ഉണ്ടാവും‌. മുണ്ടനാരുകൊണ്ട്‌ താടിമീശയും‌ വെച്ചിട്ടുണ്ടാവും‌. കൂടാതെ മുട്ടുമറയാത്ത വഴക്ക്‌മുണ്ടും‌ തലയിൽ കൂർമ്പൻ പാളത്തൊപ്പിയും‌ അതിൽ ചുവന്ന ചെത്തിപ്പൂവും‌ വെച്ചിട്ടുണ്ടാവും‌. നാട്ടിൻപുറങ്ങളിലേക്ക്‌ അലാമികൾ കൂട്ടം‌ ചേർന്നാണു പോവുക. കോലടിച്ച്‌, മണികിലുക്കി ആഘോഷമായാണു യാത്ര. തോളിലൊരു മാറാപ്പും‌ കൈയിലൊരു മുരുഡയും‌(അകം‌ കുഴിഞ്ഞ ചെറിയൊരു പാത്രം‌) ഉണ്ടായിരിക്കും‌. അലാമികൾ ചെരിപ്പു ധരിക്കാറില്ല. അഞ്ചോ അഞ്ചിലധികമോ ഉള്ള സം‌ഘങ്ങളായാണ് അലാമികൾ സഞ്ചരിക്കുന്നത്‌. ഓരോ വീട്ടിലും‌ അലാമികൾ ഭിക്ഷയ്‌ക്കെത്തുന്നു. തോളിലെ മാറപ്പിറക്കിവെച്ച്‌ മുറ്റ‌ത്ത്‌ താളനിബദ്ധമല്ലാതെ ഇവർ നൃത്തം‌ ചവിട്ടുന്നു. ഇവർ പാടുന്ന നാടൻ പാട്ടുകൾക്ക്‌ പ്രത്യേകം‌ ശീലുകളും‌ രീതികളും‌ ഉണ്ട്‌. "ലസ്സോലായ്‌മ... ലസ്സോ ലായ്‌മ ലായ്‌മ  ലായ്‌മലോ... എന്നായിരിക്കും‌ എല്ലാപാട്ടിന്റേയും‌ തുടക്കവും‌ ഒടുക്കവും‌. പാട്ടിനു പുറമേ വായിൽ തോന്നുന്നതൊക്കെയും‌ പാട്ടുരൂപത്തിൽ അവതരിപ്പിക്കുന്നു. പരസ്പരമുള്ള സം‌ഭാഷണങ്ങൾ പോലും‌ ഇങ്ങനെ പാട്ടുരൂപത്തിലാവും‌.
വിശ്വാസങ്ങൾ
വീട്ടുമുറ്റത്ത്‌ ഭിക്ഷയ്‌ക്കു വരുന്ന അലാമി ദേവറുകളെ ആരും‌ തന്നെ വെറും‌കൈയോടെ അയക്കറില്ല. നിറഞ്ഞമനസ്സോടെ തന്നെ അലാമികൾക്കവർ ഭിക്ഷ നൽകുന്നു. കൊടുക്കുന്നതെന്തുതന്നെയായാലും‌ അലാമികൾ അതു വാങ്ങിക്കുന്നു. ഊരുചുറ്റുന്ന അലാമികൾക്ക്‌ നാളികേരമിടാം‌, ചക്കപറിക്കാം‌... അലാമികൾ തൊട്ട കായ്‌ഫലങ്ങൾ വരും‌വർഷങ്ങളിൽ ഇരട്ടി വിളവുതരുമെന്നു വിശ്വസിച്ചുപോന്നിരുന്നു. പോകുന്ന പോക്കിൽ ചെമ്പകമരങ്ങളും‌ പാലമരക്കൊമ്പുകളും‌ അലാമികൾ കൊത്തിമുറിച്ചിടും‌. വരുന്ന വഴി ഈ മരക്കൊമ്പുകൾ തലയിലേറ്റിയാണ് അലാമികൾ അലാമിപ്പള്ളിയിൽ എത്തുക. ഈ പച്ചവിറകുകളുപയോഗിച്ചാണ് പത്താം‌ ദിവസത്തേക്കുള്ള അഗ്നികുണ്ഡമൊരുക്കുന്നത്‌. കത്തുവാൻ പ്രയാസമുള്ള പച്ച വിറകുകൾ ആളിപ്പടർന്നു കത്തുന്നത്‌ അലാമികളുടെ ശക്തിവിശേഷമായി കാണികൾ വിശ്വസിച്ചു പോന്നിരുന്നു.
വെള്ളിക്കരം‌
ഹുസൈന്റെ കരത്തെ അനുസ്മരിപ്പിക്കുന്ന വെള്ളിക്കരത്തിന് ഹിന്ദുക്കളുടെ ഇടയിൽ മറ്റൊരു വിശ്വാസവും‌ നിലവിലുണ്ട്‌. ഒരിക്കൽ കടൽ വളരെ പ്രക്ഷുബ്‌ധമായി കാണപ്പെട്ടു. കാറ്റും‌ കോളും‌ വെള്ളിടിയുമുള്ള ആ മൂവന്തിനേരത്ത്‌ നാട്ടുകാരെല്ലാം‌ കടപ്പുറത്ത്‌ സന്നിഹിതരായി. അപ്പോൾ ഏവരേയും‌ അത്ഭുതപ്പെടുത്തിക്കൊണ്ട്‌ സമുദ്രാഗാധതയിൽ നിന്നും‌ മഹാവിഷ്‌ണുവിന്റെ രൂപം‌ പൊങ്ങിവന്നുവത്രേ. അവസാനമായി അവിടേക്കെത്തിയ സാഹിബുമാർക്ക്‌ സമുദ്രത്തിലേക്കു താഴ്‌ന്നു പോകുന്ന മഹാവിഷ്‌ണുവിന്റെ കരം‌ മാത്രമേ കാണാൻ സാധിച്ചിരുന്നുള്ളൂ. ഉടനേ അവർ നീന്തിച്ചെന്ന്‌ ആ കരപ്പത്തിയിൽ പിടിച്ചു. വെള്ളിയിൽ തീർത്ത അതി വിശിഷ്ടമായ കരം‌ അങ്ങനെ അവർക്കു കിട്ടി. ഈ സങ്കല്പത്തിന്റെ അടിസ്ഥാനത്തിലാണ് മുസ്ലീങ്ങൾ വെള്ളിക്കരത്തിന് അവകാശികളായി തീർന്നതും‌ പൂജ നടത്തുന്ന കർമ്മികളായി തീർന്നതും‌. മുസ്ലീങ്ങൾ അലാമിവേഷം‌ കെട്ടാറില്ല, മറിച്ച്‌ അതിന്റെ കാർമ്മികത്വത്തിലാണ് അവരുടെ പങ്കാളിത്തം‌.
ഇന്നത്തെ അവസ്ഥ
കേവലം‌ ഉത്സവമെന്ന നില വിട്ട്‌ മതമൈത്രിയുടെ സമ്മേളനമായിരുന്നു അലാമികളി. ഹൈന്ദവ മതപരമായ ഒട്ടനവധി ആചാരങ്ങൾ കാലാന്തരത്തിൽ ഈ ആചാരവുമായി കൂട്ടിചേർക്കപ്പെട്ടു. വിഗ്രഹാരാധന, അഗ്നിപ്രദക്ഷിണം‌, എഴുന്നെള്ളിപ്പ്‌ തുടങ്ങിയവ അതിന്റെ ഭാഗമായി മാറി. തുടർന്ന്‌ മുസ്ലീം‌ സമൂഹത്തിൽ നിന്നും‌ അതിന്‌ കടുത്ത എതിർപ്പ്‌ നേരിടേണ്ടി വന്നു. ഇത്തരം‌ അനുഷ്‌ഠാനങ്ങൾ തീർത്തും‌ അനിസ്ലാമികമാണെന്നും‌ അന്നദാനം‌, മൗലീദ്‌ എന്നിവ മാത്രമേ അനുവദിനീയമായിട്ടുള്ളൂ എന്നും‌ മുസ്ലീം‌ പണ്ഡിതൻമാർ ഫത്‌വ നൽകി. തുടർന്ന്‌ ആഘോഷ നടത്തിപ്പിൽ നിന്നും‌ ഫക്കീർകുടും‌ബം‌ പിൻവാങ്ങി. പത്രപരസ്യത്തിലൂടെ അവരത്‌ ജനങ്ങളെ അറിയിക്കുകയും‌ ചെയ്തു. അങ്ങനെ 1963 - ൽ ഈ ആചാരത്തിന് എന്നെന്നേക്കുമായി തിരശ്ശീല വീണു. ഇന്നു ചില ക്ലബുകളും‌ മറ്റും അലാമിക്കളിയെന്ന പേരിൽ അലാമിവേഷധാരികളെ ഉപയോഗിച്ച്‌ നാടോടിഗാനങ്ങളും‌ മറ്റും‌ നടത്തി വരുന്നുണ്ട്‌.
അവലം‌ബം‌
കാസർഗോഡ്‌ ചരിത്രവും‌ സമൂഹവും‌ - കാസർഗോഡ്‌ ജില്ലാ പഞ്ചായത്ത്‌
രത്തൻ ടാറ്റ
ടാറ്റ സൺസിന്റെയും ടാറ്റ ഗ്രുപ്പിന്റെയും ചെയർമാൻ ആയിരുന്നു രത്തൻ നാവൽ ടാറ്റ (ജനനം : 28 ഡിസംബർ 1937). പ്രധാന ടാറ്റ കമ്പനികളായ ടാറ്റ സ്റ്റീൽ, ടാറ്റ മോട്ടോർസ്, ടാറ്റ പവർ, ടാറ്റ കൺസൽട്ടൻസി സർവീസസ്, ടാറ്റ ടീ, ടാറ്റ കെമികൽസ്, ടാറ്റ ടെലിസെർവീസസ്, ദി ഇന്ത്യൻ ഹോട്ടൽസ് കമ്പനി തുടങ്ങിയവയുടെ ചെയർമാൻ കൂടിയായിരുന്ന ഇദ്ദേഹം 2012 ഡിസംബറിൽ സ്ഥാനമൊഴിഞ്ഞു.
ഇദ്ദേഹത്തിന്റെ കാലത്താണ് പൂർണ്ണമായും ഇന്ത്യയിൽ തന്നെ രൂപകല്പന ചെയ്തു നിർമ്മിച്ച  ആദ്യത്തെ കാറുകളായ ഇൻഡിക്കയും നാനോയും ടാറ്റാ മോടോഴ്സ് പുറത്തിറക്കിയത്. നാനോക്കാകട്ടെ ലോകത്തിലെ തന്നെ ഏറ്റവും വിലക്കുറവുള്ള കാറെന്ന ഖ്യാതിയുമുണ്ട്. വിദേശകമ്പനികൾ ഏറ്റെടുത്തുകൊണ്ട് ടാറ്റയുടെ വ്യവസായസാമ്രാജ്യം ആഗോളവ്യാപകമായി വിപുലീകരിക്കുന്നതിനും അദ്ദേഹത്തിന്റെ നേതൃത്വത്തിൽ ടാറ്റാ ഗ്രൂപ്പിന് കഴിഞ്ഞു.
ജീവിതരേഖ
ജെ.ആർ.ഡി.ടാറ്റയേപ്പോലെ രതൻ ടാറ്റയും കഴിവുറ്റ ഒരു പൈലറ്റ് ആണ്. സ്വന്തം ഫാൾകൻ ബിസിനസ് ജെറ്റ് അദ്ദേഹം പറത്താറുണ്ട്. എയറോ ഇന്ത്യ 2007-ൽ അദ്ദേഹം പ്രദർശനത്തിനെത്തിയ എഫ്-16, എഫ/എ-18 ഫൈറ്റർ വിമാനങ്ങളും പറത്തിയിട്ടുണ്ട്.
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:സംരംഭകർ വർഗ്ഗം:ഇന്ത്യൻ വ്യവസായികൾ വർഗ്ഗം:ടാറ്റ കുടുംബം വർഗ്ഗം:പാഴ്‌സി വർഗ്ഗം:ഗുജറാത്തികൾ വർഗ്ഗം:1937-ൽ ജനിച്ചവർ
ഉപ്പുകണ്ടം ബ്രദേഴ്‌സ്
സുരേഷ്‌ ബാബുവിന്റെ സംവിധാനത്തിൽ ജഗദീഷ്, ജഗതി ശ്രീകുമാർ, ക്യാപ്റ്റൻ രാജു, ഗീത, മാതു എന്നിവർ പ്രധാനവേഷങ്ങളിൽ അഭിനയിച്ച് 1993-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഉപ്പുകണ്ടം ബ്രദേഴ്‌സ്. മാരുതി പിൿചേഴ്‌സിന്റെ ബാനറിൽ നിർമ്മിച്ച ഈ ചിത്രം വിതരണം ചെയ്തതും മാരുതി പിൿചേഴ്‌സ് ആണ്. ഈ ചിത്രത്തിന്റെ കഥ തൊമ്മിച്ചൻ നീണ്ടൂരിന്റെതാണ്‌. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കലൂർ ഡെന്നീസ് ആണ്.
സംഗീതം
പശ്ചാത്തലസംഗീതം എസ്.പി. വെങ്കിടേഷ് ഒരുക്കിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
ഥാർ മരുഭൂമി
right|thumb|250px|ഥാർ മരുഭൂമിയുടെ ഉപഗ്രഹചിത്രം - ഇന്ത്യ പാകിസ്താൻ അതിർത്തിയും ചിത്രത്തിൽ രേഖപ്പെടുത്തിയിട്ടുണ്ട് ഇന്ത്യൻ ഉപഭൂഖണ്ഡത്തിന്റെ വടക്കുപടിഞ്ഞാറൻ ഭാഗത്തു കിടക്കുന്ന വിശാലമായ വരണ്ട ഭൂമേഖലയാണ്‌ ഥാർ മരുഭൂമി (, ഹിന്ദി: थार मरुस्थल). ഗ്രേറ്റ് ഇന്ത്യൻ ഡിസർട്ട് എന്നും അറിയപ്പെടുന്നു. രണ്ടു ലക്ഷം ചതുരശ്രകിലോമീറ്ററിലധികം വിസ്തൃതിയുള്ള ഈ മരുഭൂമി വിസ്തീർണ്ണത്തിന്റെ കാര്യത്തിൽ ലോകത്തിൽ 18-ആം സ്ഥാനത്താണ്‌. ഇതിന്റെ ഭൂരിഭാഗവും ഇന്ത്യയിലെ സംസ്ഥാനമായ രാജസ്ഥാനിലാണ്‌. ഇതിനു പുറമേ പഞ്ചാബ്, ഹരിയാണ എന്നീ സംസ്ഥാനങ്ങളുടെ തെക്കുഭാഗത്തേക്കും ഗുജറാത്തിന്റെ വടക്കുഭാ‍ഗത്തേക്കും പാകിസ്താനിലെ കിഴക്കൻ സിന്ധ് പ്രവിശ്യയിലേക്കും, തെക്കുകിഴക്കൻ പഞ്ചാബ് പ്രവിശ്യയിലേക്കും വ്യാപിച്ചു കിടക്കുന്നു.
വടക്കുപടിഞ്ഞാറു ഭാഗത്ത് സത്‌ലജ് നദിയും, കിഴക്കുവശത്ത് ആരവല്ലി മലനിരകളും, തെക്കുഭാഗത്ത് റാൻ ഓഫ് കച്ചും, പടിഞ്ഞാറുഭാഗത്ത് സിന്ധു നദിയുമാണ്‌ ഥാർ മരുഭൂമിയുടെ അതിർത്തികൾ.
ഥാർ മരുഭൂമി വളരെ വരണ്ടതും പാറക്കല്ലുകളും വൻ മണൽക്കൂനകളും നിറഞ്ഞതാണ്‌. ഇവിടെ രൂപം കൊള്ളുന്ന മണൽക്കൂനകൾക്ക് 150 മീറ്ററിലേറെ ഉയരമുണ്ടാകാറുണ്ട്. വർഷംതോറും ശരാശരി 25 സെന്റീമീറ്റർ മഴ മാത്രമേ ഇവിടെ ലഭിക്കുന്നുള്ളൂ ‌. തണുപ്പുകാലത്ത് 5-10 °C മുതൽ വേനൽക്കാലത്ത് 50 °C വരെയാണ്‌ ഇവിടത്തെ താപനില.
വളരെ ചെറിയ രീതിയിലുള്ള കൃഷി മാത്രമേ ഈ മേഖലയിൽ സാധ്യമാകുകയുള്ളൂ. അല്പം നനവുള്ള പ്രദേശങ്ങളിൽ ബജ്ര പോലുള്ള ഉണക്കധാന്യങ്ങൾ കൃഷി ചെയ്യുന്നു. ഇതിനു പുറമേ മിക്ക കർഷകരും ആടുമേയ്ക്കലിനേയും ഒരു പ്രധാന വരുമാനമാർഗ്ഗമാക്കുന്നു.
ഈ പ്രദേശത്തെ ഒരു പ്രധാനപ്പെട്ട ഉല്പ്പന്നമാണ്‌ പച്‌ഭദ്ര തടാകത്തിൽ നിന്നുള്ള ഉപ്പ്. റാൻ ഓഫ് കച്ച്-ൽ നിന്നും കാറ്റ് വഴിയാണ്‌ ഉപ്പ് ഇവിടേക്കെത്തുന്നതെന്നാണ്‌ കരുതപ്പെടുന്നത്. ഈ ഉപ്പ് കടത്തുന്നതിന്‌ ഒരു റെയിൽവേയും ഇവിടെയുണ്ട്. ഥാർ മരുഭൂമിയിലെ പ്രധാനപ്പെട്ട പട്ടണങ്ങൾ ജോധ്പൂരും ബിക്കാനെറുമാണ്‌. ഒട്ടകം ഇവിടങ്ങളിലെ പ്രധാനപ്പെട്ട ഒരു വാഹനമാണ്‌.
വർഷത്തിൽ ഭൂരിഭാഗം ദിവസങ്ങളിലും ഇവിടത്തെ മണൽ വരണ്ടുകിടക്കുന്നു. അതിനാൽ അതിശക്തമായ കാറ്റുള്ളപ്പോൾ  മണൽ  പറന്നു സമീപപ്രദേശങ്ങളിലെ കൃഷിയോഗ്യമായ സ്ഥലങ്ങളിൽ പതിക്കുന്നത് സ്ഥിരമായ ഒരു കാഴ്ചയാണ്. മൺകൂനകൾ തന്നെ രൂപപ്പെട്ടു കൃഷിക്കാർക്ക് നാശനഷ്ടങ്ങൾ സംഭവിക്കുന്നു.
അവലംബം
വർഗ്ഗം:ഇന്ത്യയിലെ ഭൂപ്രദേശങ്ങൾ വർഗ്ഗം:ഏഷ്യയിലെ മരുഭൂമികൾ വർഗ്ഗം:ഇന്ത്യയിലെ മരുഭൂമികൾ വർഗ്ഗം:പാകിസ്താനിലെ മരുഭൂമികൾ വർഗ്ഗം:രാജസ്ഥാന്റ ഭൂമിശാസ്ത്രം
രാധ
ഹിന്ദുമതവിശ്വാസങ്ങളിൽ, പ്രത്യേകിച്ച് വൈഷ്ണവമതത്തിൽ ഏറെ പ്രാധാന്യമുള്ള ദേവിയാണ് രാധ. റാവലിൽ ജനിച്ച രാധ പിന്നീട് ബർസാനയിലേക്ക് മാറി. എല്ലാ ഗോപികമാരുടെയും മുഖ്യയായിരുന്നു രാധ. ശ്രീകൃഷ്ണനിൽ സ്വയം സമർപ്പിച്ച ഭക്തിയുടെ പ്രതീകമാണ് രാധ. രാധയുടെ ജന്മദിനമായ ഭാദ്രപദ മാസത്തിലെ ശുക്ലപക്ഷ അഷ്ടമി രാധാഷ്ടമിയായി ആഘോഷിക്കപ്പെടുന്നു.
രാധയുടെയും ശ്രീദാമാവിൻ്റെയും പരസ്പര ശാപം
ശ്രീകൃഷ്ണ ഭഗവാന് രാധ, വിരജ എന്നീ രണ്ട് സഖിമാരുണ്ടായിരുന്നു. ഭഗവാന് ഏറ്റവും പ്രിയം രാധയെയായിരുന്നു. രാധികയോടൊപ്പം തന്നെ വിരജയും കൃഷ്ണപ്രിയതമയും ധന്യയും രത്നസിംഹാസനത്തിൽ ഇരിക്കുന്നവളും മന്ദഹാസം പൊഴിക്കുന്നവളും മാന്യയുമായിരുന്നു. അവൾ നൂറുകോടി ഗോപികമാരോടൊപ്പം വൃന്ദാവനത്തിൽ വിഹരിച്ചിരുന്നു. ഒരിക്കൽ ശ്രീകൃഷ്ണ ഭഗവാൻ വിരജയോടൊപ്പം വിഹരിക്കുകയായിരുന്നു. രാധയുടെ തോഴിമാർ ഇതു കാണുകയും ദേവിയെ വിവരമറിയിക്കുകയും ചെയ്തു. കുപിതയായ ദേവി ഏറെനേരം കരഞ്ഞുകൊണ്ടിരുന്നു. ദേവി തോഴിമാരോടു പറഞ്ഞു : “നിങ്ങൾ പറയുന്നതു സത്യമാണെങ്കിൽ എനിക്കവരെ കാണിച്ചുതരൂ. കൃഷ്ണനും ആ ഗോപികയ്ക്കും യുക്തമായ ഫലം ഞാൻ നൽകിക്കൊള്ളാം. ഞാൻ ശാസിക്കാൻ പുറപ്പെട്ടാൽ ആരാണവളെ രക്ഷിക്കാനുണ്ടാകുക ? അവളോടൊപ്പം ഉള്ളിൽ വിഷവും മുഖത്ത് അമൃതുമായ കൃഷ്ണനെയും കൊണ്ടുവരണം. രാധിക പറഞ്ഞതു കേട്ട് ചില ഗോപികമാർ ഭയപ്പെട്ടുപോയി. അവർ കൈകൂപ്പിക്കൊണ്ട് ദേവിയോട് ഞങ്ങൾ വിരജയോടൊപ്പം കൃഷ്ണനെ കാണിച്ചുതരാം എന്നു പറഞ്ഞു.